text:
Nyagatare: Abarimu barashinja ubuyobozi bw’akarere kubeguza ku kazi ku ngufu babarenganya
Abarimu bo mu Karere ka Nyagatare barashinja ubuyobozi bw’Akarere kubahatira kwegura ku kazi, babakangisha gufungwa no kugirirwa nabi mu gihe banze gushyira mu bikorwa icyifuzo cy’akarere.
Faustin Harerimana Umunyamabanga mukuru wa Sendika y’abarimu mu Rwanda (SNEP), avuga ko ibi byatangiye kuwa 02 Gashyantare 2018, ubwo abagera kuri 46 bahamagajwe ku karere bamwe babwirwa ko bagiye mu mahugurwa, abandi babwirwa ko baje mu nama y’abarimu ku Karere.
Abo barimu bahageze ngo bahise bategekwa n’Ubuyobozi bw’Akarere gusinya amabaruwa asezera mu kazi ngo ku mpamvu zabo bwite nk’uko umwe muri bo utifuje ko amazina ye atangazwa yabitangarije Kigali Today.
Yagize ati” Tariki 2 Gashyantare , twari ku Karere twitabye nk’uko bari badutumyeho, bigeze saa tanu z’amanywa tubona Meya n’abandi bayobozi mu Karare baraje batwambuye telefoni, maze batangira guhamagara umwe umwe bamutegeka kwegura.”
Akomeza agira ati” wageraga imbere yabo bakagashinja ibyaha ntahabwe umwanya wo kwisobanura, ugategekwa gusinya wakwanga ukajyanwa gufungwa.”
Uyu mwarimu avuga ko we na bagenzi be bagera ku 8 banze gusinya bakajyanwa gufunganwa n’inzererezi, bwacya bagaterwa ubwoba ko bagumishwa mu munyururu bikarangira bemeye gusinya ko beguye bakarekurwa.
Bavuga ko ibyabayeho ari akarengane ari na yo mpamvu ku itariki 07 Gashyantare bamwe muri bo bandikiye umuyobozi w’akarere ibaruwa, imusaba kwisubiraho ku cyemezo cyo kubasinyisha ko bavuye mu kazi kubera impamvu zabo bwite.
Sendika y’abarimu irashimangira ko bamwe muri bo barenganyijwe igasaba Akarere kubarenganura cyangwa bakagana inkiko
Faustin Harerimana umunyamabanga muru wa Sendika y’abarimu mu Rwanda, avuga ko ibyo ubuyobozi bw’Akarere bwakoze binyuranye n’amategeko agenga mwarimu, kabone n’iyo yaba ari mu makosa rukaka.
Harerimana avuga ko ubusanzwe iyo umwarimu akoze amakosa abanza kugirwa inama no kwihanagirizwa mbere yo kwirukanwa, ibi bikaba bitarakozwe.
Uyu muyobozi avuga ko kuba ibi bitarakurikijwe bivuga ko aba barimu bahohotewe bityo bagomba gusubizwa mu kazi.
Ati "Turagira inama Akarere ka Nyagatare gusubiza abarimu mu myanya yabo nibatabikora twiteguye kubajyana mu nkiko."
Umuyobozi w’Akarere ka Nyagatare aravuga ko abarimu bategujwe ahubwo baretswe amakosa yabo bakiyemeza kwegura ku giti cyabo
Mupenzi George umuyobozi w’Akarere ka Nyagatare, aremeza ko abarimu bavuga ko basinyishijwe ku gahato ngo basezere mu kazi babeshya kuko babikoze ku bushake bwabo
Ati "Twarabahamagaje nka Komite Nyobozi y’akarere n’abashinzwe uburezi, biyemerera amakosa bahitamo gusezera kandi turabashimira cyane."
Mupenzi avuga ko ari amahitamo yabo bityo inzira zo gukurikiza amategeko zitari ngombwa. Ku giti cyabo ngo babikoze bagamije gushyigikira ireme ry’uburezi.
Mupenzi George ahakana ko nta wafunzwe cyangw ngo akubitwe azira kutemera gusinya .
Ati” Amakosa yatumye basezerwa ku mpamvu zabo harimo ubusinzi bukabije, imyitwarire idahwitse, kutita ku mashuri bayobora kandi bahabwa amafaranga ya capitation grant, isuku nke n’imicungire mibi y’umutungo.”
Mu bandi bivugwa ko bemeye gusinya ko beguye ku kazi ngo harimo abayobozi b’ibigo by’amashuri 4 n’abashinzwe uburezi 2 mu mirenge.
Dukurikire ukanda kuri Like
Ibitekerezo ( 10 )
Mbega Mbega. Natinze gutanga igitekerezo cyange kuriyi nkuru kubera ko nabaye nkugiye muri koma nkimara kubona Nyagatare yahemukiye abarimu kariya kageni. Minisitiri Kaboneka wa Minaloc sinzi niba yarabimenye kuko turamwizera mukurenganura abanyarwanda.Ndibuka beguza Mayor wa Kierehe witwaga Murayire kubera kwima umuturage ijambo munama rusange kurwego rwintara. Biramutse ntazndi mbogamizi zihari cyangwa ubudahangarwa Meya yaba afite, kuki atabazwa impanvu zamuteye guhungabanya imiryango yaba barimu. Umukozi iyo agize ikosa ntabwo rikosorwa nirindi.U Rwanda rufite amategeko asobanutse agaragaza uburyo umukozi wa leta utubahirije insingano ahanwa kandi Akarere ka Nyagatare nako iryo tegeko rirabareba bagombye kuryubahiriza.
abarimu twaragowe pe
Mbega abarimu babaje? Ni bihange kuba bafite imiryango batunze nde n’inguzanguzanyo babereyemo Bank nti byatuma bakora amakosa ngo ubuyobozi Burebebere. Kdi bazirikane ko n’abandi bakozi batari abarimu byababayeho. Kdi mu inzego Zose birakorwa iyo inshingano wasabye gukora zikunaniye bikagira ingaruka mbi kuri muryango mugari ntabwo leta yategereza procedure z’amategeko kdi Hari ibikwangirika. Gusa bakomeze bihangane wasanga imana iberekeje ahandi
Mbega abarimu babaje? Ni bihange kuba bafite imiryango batunze nde n’inguzanguzanyo babereyemo Bank nti byatuma bakora amakosa ngo ubuyobozi Burebebere. Kdi bazirikane ko n’abandi bakozi batari abarimu byababayeho. Kdi mu inzego Zose birakorwa iyo inshingano wasabye gukora zikunaniye bikagira ingaruka mbi kuri muryango mugari ntabwo leta yategereza procedure z’amategeko kdi Hari ibikwangirika. Gusa bakomeze bihangane wasanga imana iberekeje ahandi
Bahite basubizwa mu kazi nta yandi mananiza kuko mwalimu ntiyegura kuko atajya atorwa.Ubundi se niba barabonaga amakosa yabo batinyaga iki babura gukurikiza amategeko mu kubirukana.Ahubwo abayobozi ba Nyagatare barimo gutoba uburezi bahite begura nta yandi mananiza. Nta soni?
NIBA TWAREGUYE KU BUSHAKE,TWABA TUBAZA IKI? TWARAKUBISWE KANDI TURAFUNGWA.IKINYOMA KIRATINDA NTIKIRAMBA!MEYA NTABESHYE.
KUGEZA N’UBU NJYE NDACYAGARAGAZA BIMWE MU BIMENYETSO BY’INKONI NAKUBISWE KUBERA MEYA WA NYAGATARE NZIRA KWANGA GUSINYA
NABANJE GUKUBITIRWA IMBERE YA MEYA WA NYAGATARE MBERE YUKO WE UBWE ATEGEKA UMUKURU WA DASSO KUNJYANA MU NZEREREZI!MWARIM
Ese burya bamwe bavuga KO banditse begura ku mpamvu zabo bwite,ni kuriya bikorwa?
None se,umuntu abaye yasezeye abishaka,yahindukira agasaba kurenganurwa?
Nukuri ibyabaye kubarimu ba Nyagatare bikwiye gukurikirana byihuse. Minisiteri zibishinzwe cyane MINALOC, MINEDUC na MIFOTRA ntizirebere kuko u Rwanda akarengane nkako ntikari gaherutse. Mbese iyo Komite nyobozi y’akarere yo ni shyashya? Ntamakosa bagira nabere? Kuki bo bataeguzwa? Mbese umwarimu wigisha amasuri abanza yapfa kwemera kwegura atabiteganije? Inguzanyo abenshi bafite muri mwarimu sacco akarere ka Nyagatare kazazibishyurira? Imiryango yabo barimu akarere ka Nyagatare karayitunga mugihe cyinaganiki. Meya wa Nyagatare niyegure kwisonga yabandi.


c: text/html

text:
Ubutumwa Umubyeyi Bikira Mariya yahaye Byishimo ku I tariki ya 1/03/2014
Umubyeyi Bikira Mariya yaje ababaye, atishimye cyane nuko aranyitegereza aransuhiza ati :
Bikira Mariya : Uraho mwana wanjye ukomeje kwihanganira ibigeragezo byose uhura nabyo.
Byishimo : Uraho mama,
Bikira Mariya : Mwana wanjye umeze ute ?
Byishimo : Mama meze neza gahoro nawe urabibona imibabaro ikomeje kuba myinshi mu mubiri wanjye.
Bikira Mariya : Komeza rero mwana wanjye wihangane, ukomeze usabire benshi nagushinze, niwo murimo naguhaye, kandi mwana wanjye ndishimye , nshimishijwe n’amasengesho naguhaye ukaba warabashije kuyarangiza, n’urugendo naguhaye ukaba warabashije kururangiza.
Byishimo : Urakoze mama.
Bikira Mariya : Ariko kandi mwana wanjye ujye wubahiriza ibyo nkubwiye ubivuge ,nta nakimwe wibagiwe, kuko kenshi mbona ubitindana,kandi iyo utabivuze hari benshi uba wishe.
Mwana wanjye ongera unsuhurize abana banjye bose, ari abari hano mu gihugu n’abari hanze, uti ni mugire amahoro, ni mugire amahoro, ni mugire amahoro, urukundo rwanjye rubasakaremo.
Bana banjye, nabatumyeho kenshi , mbatumaho intumwa n’abahanuzi, nanjye ubwanjye nariyiziye n’umwana wanjye, ariko mwanze kutwumva, ntagaruriro rero, twakomeje kwihangana tugira ngo turebe ko hari uwahinduka ariko ntacyahindutse, iyo mbabwiye ngo ni mwunamure icumu bisa nkaho mbabwiye ngo nimukomereze aho.
Nababwiye ko intambara ibugarije, intambara mvuga ikomeye iri mu mitima yanyu. Muririrwa muratoteza bagenzi banyu ,muragambanirana, muricana mugirango simbibona kandi ibyo mukora byose mba narangije kubibona.
Aragowe, aragowe uri kwica mugenzi we, kuko uri kwicisha inkota nawe agiye kuyicishwa. Bana banjye ba banyarwanda naziye mwebwe, naziye mwebwe, naziye mwebwe, kuko nabonaga hari icyo mukeneye, ubu bana banjye ,ubu shitani yabinjiyemo, yabinjiyemo mu mpande zose z’igihugu ubu irimo irakorera ku mugaragaro, no mubayobozi bakuru irimo, niho yashinze imizi.
Bayobozi, bategetsi, sibwo bwa mbere nababwira, mukomeje kurya abo muyobora mubagambanira , byinshi rero mugiye kubiryozwa; dore mvugiye ku mugaragaro, uwumva yumve, mushatse, mugabanye inda zanyu, musangire na bagenzi banyu.
Mwana wanjye nawe kandi ndagushimira urugendo wakoze werekeza I Kibeho,wubahiriza inshingano naguhaye,uzanshimirire nabo mwari kumwe mufatanya isengesho. Erega mwana wanjye babwirire uti Kibeho ntabwo ari umuryango, Kibeho ntabwo ari umurenge Kibeho ni abo nza mpasanga.
Bana banjye bumva ibyo mvuga kandi bakabishyira mu bikorwa, ni muvuge Rozali buri munsi ishapule y’ububabare ku wa Kabiri no kuwa Gatanu musabira abatabashije kubikora kandi musabira igihugu cyanyu kuko mbona cyugarijwe cyane.
Bana banjye ni musabe cyane,musabire igihugu cyanyu kuko kirimo amahwa y’inzitane kandi benshi agiye kubahanda. Uku kwezi murimo kurakomeye cyane, mugeze mu kwezi kubi cyane mubimenye, kuzarokoka bake. Benshi muratunguwe, muratunguwe kubera kutumva kwanyu.
Bana banjye b’abanyarwanda nongere mbasubiriremo ,umwana wanze kumvira se na nyina yumviye ijeri, kandi uwanze kumva ntiyanze no kubona.
Byishimo : Mama ko ukomeje kunyereka byinshi kandi bikomeye, mwakomeje kunyereka intango yuzuye igiye gusandara none mukaba mukomeje kunyereka abantu benshi bapfa none se mama ko ukomeje kunkura umutima, aho ryamye nkicara mfite ubwoba.
Bikira Mariya : Mwana wanjye wigira ubwoba ibi nkomeje kukwereka niko bigomba kumera kuko kugeza ubu ntagaruriro. Bana banjye urugogwe rugiye kubikubita hejuru muri gushaka amafaranga, muri kurundarunda byinshi ariko si ibyanyu ntabyo muzatunga mubimenye, kandi ntagihe ntabibabwiye. Hari bamwe bavuga ngo igihe navugiye ngo mbese bizaba ryari, ibimenyetso birahari, nababwiye imyuzure, imiyaga, inkangu hirya no hino,mbabwira umuntu ukomeye uzicwa ibyo byose mwarangije kubibona, ntacyo rero mutabonye ubu hasigaye akantu gato kamwe kandi nako kari hafi, mubyumve, mubyumve , mubyumve, ntacyo ntavuze kitagomba gusohora.
Bana banjye mbasubiriremo, uwanjye wumva ibyo mvuga kandi akabishyira mu bikorwa, uwo igihe cyose muri iruhande ntacyo azaba nzamurinda. Bana banjye mu nkomereho nanjye mbakomeyeho.
Bana banjye ari abari hanze ari nabari hano mu igihugu nababwiye ko, njyiye kubabumbira hamwe, mugikumba kimwe ,niko bimeze.
Bana banjye mwumve ibyo mbabwira aho muri hose, ndabasaba Rozali, ishapule y’ububabare kuwa Kabiri no ku wa Gatanu, kuko niyo igiye kubarokora. Bana banjye uyu munsi nongere mbasubiriremo, mbaha byinshi ,bamwe ngo biriya ni ibiki, nyamara bamwe mugiye kubazwa ibyo mwanze kumva. Ndababaye, ndababaye cyane, mbabajwe na kino gihugu cyanyu n’abanyarwanda, kuko benshi bagiye gutsebwaho.
Bana banjye uyu munsi wa none simbabwira byinshi kuko byinshi narabibabwiye ,uwumva yarumvishe utarumvishe nawe ni akazi ke ntacyo azireguza imbere y’Imana Data.
Bana banjye ngaho mubane nanjye urukundo rwanjye rubakomeze, mbahaye umugisha ku Izina ry’Imana Data na Mwana na Roho Mutagatifu.Amen

robotstxt: allowed

filter: keep


text:
Ababyeyi b’abana bafite umwanda mu Burasirazuba bagiye kujya banengwa ku Karubanda no mu itangazamakuru
Ababyeyi basanzwe batita ku isuku y’abana babo mu Ntara y’Iburasirazuba bagiye kuzajya bamaganwa, batangazwe ku Karubanda no mu bitangazamakuru niba batikubise agashyi ngo bite ku isuku y’abana babo.
Ibi ni ibyemejwe n’inama ya Komite y’Umutekano mu Ntara y’Iburasirazuba kuwa 29 uku kwezi, bikaba bizatangira gushyirwa mu bikorwa kuva mu kwezi gutaha kwa Kamena.
Umuyobozi w’Akarere ka Rwamagana aravuga ko muri Rwamagana, kimwe n’ahandi henshi mu gihugu, hagaragara abana bafite isuku nke ku mubiri wabo, imyambaro yanduye cyane iba igaragaza ko idafurwa n’ibindi bimenyetso bigaragaza ko ababyeyi babo batita ku isuku uko bikwiye.
Uyu muyobozi ati “Usanga abana bose bambara neza nk’iyo bagiye mu ishuri, mu birori, mu misa n’ahandi baba basohokeye gusa, ariko wabasanga iwabo mu ngo bakaba bafite umwanda mwinshi, bamwe na bamwe badakaraba, mbese bias n’aho isuku ari umwambaro wo kujyana hanze, ariko mu rugo abantu bakawiyambura.â€
Mu gukemura iki kibazo, Uwimana Nehemie uyobora Rwamagana yavuze ko ku rwego rw’Akarere bamaze gusaba abagize Inama y’Igihugu y’Abagore bakagirana ibiganiro n’ababyeyi bose, bakemeranya ku ngamba zikwiye gufatwa, isuku y’abana ndetse n’iyo mu ngo muri rusange ikitabwaho, abana bakajya bambara neza n’igihe batagiye mu misa, mu birori cyangwa mu ishuri.
Uyu muyobozi yavuze ko bizeye ko ababyeyi bazabyumva vuba kandi neza, isuku ikazagerwaho hatabaye igihe cyo gutanga ibihano no gutamazwa ku Karubanda cyangwa ngo hagire ababyeyi gito bagera ubwo batangazwa mu bitangazamakuru.


text:
Muri iki gice cy’ Amayobera m’ Urukundo – Season 1 Episode 12, dutangiriye kwa Karangwa asa nkaho yakoresheje inama y’abakozi be, ndetse n’umugore we arahari. isomere rero ntucikwe n’yi Season 1 Episode 12 y’ amayobera mu Rukundo.
KARANGWA: mbashimiye ko mwese mwubahirije ubutumire bwanjye,kandi nizererko akazi kari kugenda ku mpande zose.buri wese rero,natubwire uko bimeze aho ari gukorera ku mirimo twamuhaye.twumve uko twese tubihuriza hamwe.
Kumbe bisa nkaho bakora ibintu bitandukanye,ndetse banakorera mu mpande zitandukanye. buri wese yagiye atanga raporo yaho agejeje akazi ke,bidatinze na Thomas nawe arahaguruka,kumbe nawe akorana na Karangwa, ati: “njyewe akazi mwampaye murakazi, ubu rero umushoramari wanjye twamaze gusinya amasezerano,ko mukwezi byibura ngomba kujya mba mugejejeho byibura abakobwa batandatu, ukwezi gushize nabamugejejeho,kandi no muri uku nguku maze kubona babiri ku kigo cyamashuri duturanye.”
Kumbe ubanza mu kazi bakora,bashimuta nabana babakobwa.
Karangwa ati: “mukomererze aho,naho afande we tuzivuganira.” Mwibuke ko akorana na papa Anet….
LUC WE, UBU ARYAMYE MU BITARO KWA MUGANGA, ARI NAHO AKOMEREJE KUTUBARIRA INKURU.
Ese yagezeyo ate, byagenze bite???
ARAKOMEZA ATI”nkimara kuvugana na animatrice,akambwira ko yambonanye na Jose,amagambo yambwiye niyo yanjyanye mu bitaro,aho nashakaga umutekano”…..
BYAGENZE BITE??
Aho twarangirije part 11,animatrice abwira Luc ati”ubu ngiye kuguha amahitamo,ugiye kwemera kuryamana nanjye,maze sinzabibwire Anet,cg se urekane na Anet maze ukundane nanjye.(NI AMAYOBERA).ikindi kandi,nguhaye amasaha 24 ugende ubitekerezeho,ejo nkiki gihe,sinzigere nza kukureba,uzizane umbwire ibyo wahisemo”.
LUC yahise asohoka,afatwa nikizungera,aribwira ku mutima ati”ninemera kuryamana nawe,nubundi azahita afata ya mafoto yashakaga gufata,maze ayereke Anet nkuko yari agiye kubigenza cya gihe.ariko nanone se ni gute narekana na Anet??”.
Ako kanya,yahise asubira aho yasize Anet,Anet amubonye,aramubaza ati”ese chr,ko uje amaso yatukuye,animatrice akubwiye ibiki??”.
Luc aribwira ku mutima ati”ese mbimubwire? oya,reka ndeke kubimubwira”. ahita amubwira ati” uziko ngeze hariya hirya,nkumva umutwe urandiye,ahubwo nkenda no kwikubita hasi?”. Anet ati”nkujyane kwa muganga??”….
Luc yumvise kwa muganga,yumva ahubwo ako kantu niko,aribwira ati” reka njyeyo,wenda namarayo igihe,ntari guhura na animatrice ngo ambwire ibibazo”..
Ntibyatinze,Anet afata Luc amujyana kwa directeur gusaba uruhushya,ahita arubaha bahita basohoka ikigo…bageze hanze yikigo,Luc atangira gutekereza ati”ese kujya kwa muganga uwabyihorera,nkigira ku icumbi?? ariko oya,reka njye kwa mugangakandi mbasabe kumpa ibitaro,ndebe ko natuza”..
Bageze kwa muganga,Luc baramupima basanga ngo afite umuvuduko wamaraso urenze(hypertansion),bahita bamwereka aho aryama kugira ngo banwiteho.
ATI”nyamara njye numvaga meze neza nta burwayi mfite,ariko nabonaga Anet ahangayikishijwe nuburwayi bwanjye.yakomeje kunguma iruhande,ubwo nanjye mba umurwayi mu bandi”..
Anet abwira Luc ati”chr,reka njye ku muhanda,ndebe ko ndabona utuntu two kurya,kuko kawunga yo mu kigo bazana ntago wayishobora”.ahita agenda…
John aho ari,ati”ubu ngiye gutangira gupanga”..Patty ati”noneho ugiye gukora iki? icyakora abahungu mugira urukundo muranyica cyane,Imana ishimwe yo itarampaye ibyo gukundana”.
John ati”ngiye gukora ibishoboka byose Anet mwibe umutima,kandi ngomba kubikora ku buryo uriya mu type ngo ni Luc ngomba kumurusha imbaraga”.
Kumbe,wagira ngo atekereza kimwe na Jeanete,kuko nawe aho ari arimo kuvuga ati”ubu noneho namasomo ngiye kuyahagarika,kugeza ubwo nzaba maze kugira Luc mu mutima wanjye”.
Kwa Karangwa,inama yabo imaze kurangira,abakozi be bose bamaze kugenda,asigara aganira numugore we…
UMUGORE:ariko rero,iyi gahunda yo gutwara abakobwa,njye ndumva inteye ubwoba.
KARANGWA:ibyo nta kibazo,baramutse banabivumbuye,bafata Thomas kuko ariwe ubikora.hari ibimenyetso afite se bigaragaza ko ndi boss we?? yego narashoye,ajye anzanira inyungu,gusa ibindi biramureba….(ubwo ntamugambaniye????)…
Akimara kubwira madamu we atyo, ahita yakira phone ya papa Anet,ati”numvise undi mupangu mushya wabakobwa,gusa njye ndumva twaeuvanamo,wenda tugakomeza gucuruza ibindi,ariko batarimo”.
Thomas nawe akiva mu nama,ahita yerekeza ku kigo cya ba Anet,akihagera,ahita ahura numwe mu banyeshuri bahiga,anusaba ko yamushakira umukobwa uhiga witwa MUHOZA,nyuma yiminota mike wa mukobwa azana nundi mukobwa witwa Muhoza,Thomas asanga siwe yashakaga,aribwira ati”ariko ubanza narasaze pe,ni gute nkunda umukobwa ariko nkaba ntazi irindi zina rye??”.
Ku ivuriro,Anet akimara kugenda,hahita haza umuganga bigaragara ko akiri muto,maze abwira Luc ati”nitwa Diane,ubu ninjye uje kukwitaho”.ubwo amukorera ibyo buri murwyi wese akorerwa bitewe nindwara arwaye,Luc ati”ese ko mbona ukiri muto,ibi byose wabyize ryari??”.
Diane ati”ndi muri stage,ndacyiga muri kaminuza,ariko ndi mu mwaka wa nyuma.ese wowe ukora iki??. Luc ati”ndi umunyeshuri muri secondaire,niga mu wa kane”.
Diane ahita atangara cyane,ati”muri secondaire?uziko nkubona nari nagize ngo ufite nkakazi bitewe nuko ungana??,kuko ndi kubona uri umuhungu usobanutse,ufite igihagararo kandi mwiza”.
Luc aramubwira ati”nuko bimeze rero”.
Ako kanya,Anet ahita aza azanye utwo avuye kugurira Luc,ubwo muganga Diane ahita agenda,..
ANET:uriya muganga akubwiye ngo iki?? uzoroherwa vuba??
LUC:arambwiye ngo niwe bampaye wo kunyitaho.
Bwakeye mu gitondo,Anet akiri kumwe na Luc,muganga Diane araza abaza Anet ati”ni wowe urwaje uyu murwayi??”. Anet ati”yego”.
Diane ati”ba usohotse hanze gato,hari ibizamini tugiye kumukorera”.
Diane abaza Luc ati”witwa nde?”.Luc aramusubiza. Diane ati”uriya mukobwa ukurwaje mupfana iki se ko musa??”.
Luc at: i”ni inshuti yanjye gusa,twiga no ku kigo kimwe.”
Diane ati”rero agomba kuba asubiye ku ishuri,kuko ibyo uzakenera byose nzabigukorera”.
Luc aramusubiza ati: “mubimubwire nabyemera agende,gusa njye nta mbaraga mfite zo kubimubwira.”
Diane yarasohotse,hashize akanya,yinjirana na Anet,Anet abwira Luc ati”Luc,ngiye ku ishuri,gusa nzajya nza kugusura.”
Luc aramusubiza ati: “amasomo meza”.aragenda…
ATI: “nakomeje kuba aho ngaho, muganga Diane anyitaho,akajya anzanira nibyo kurya, kandi biryoshye, gusa ntago nari mpari kuko ndwaye,ahubwo nari mpari kubwo kwirinda kubonana na Animatrice.”
Hashize iminsi 3,Diane muganga araza abwira Luc ati”Luc,muri iri vuriro harimo umuntu uri kugenda akwiyumvamo buhoro buhoro,uko akubonye akagutekerezaho byinshi,mbese uri kugenda umwiba umutima”.
Luc aramusubiza ati”uwo mwihorere akomeze atakaze umwanya we wubusa,gusa kandi umugire inama,yo kubyikuramo kuko bitashoboka.kandi niba ashaka kumenya impamvu,umubwire ashake impamvu itumye itumye njye Luc ndyamye hano mu bitaro akaba ari kumbona kandi ntarwaye…
Diane ntiyasobanukirwa……………….EPISODE 13 LOADING >>>>>>>
Tuzakomereza kuri iyi Season 1 Episode 12 … Ntimucikwe na Episode 13 izakurikira.
NI NDE WABA YARAKUNZE LUC HANO MU IVURIRO??
KUKI MUGANGA DIANE YAHISEMO KWITA KURI LUC KANDI BATAZIRANYE??
Amayobera m’ Urukundo Season 1 Episode 12 yanditswe na: IGNACE DUKUZIMANA@ancestorignacedukuzimana


text:
Umuyobozi w’ikigo gishinzwe imiyoborere mu Rwanda (RGB) Prof Shyaka Anastase, arakangurira urubyiruko kuba umusemburo w’imiyoborere myiza bashingira ku ndangagaciro z’ubutwari.
Ubwo yatangaga ibiganiro mu mashuri makuru ya INES Ruhengeri na ISAE Busogo kuri uyu wa gatatu tariki 30 Mutarama 2013 Prof Shyaka yasabye abanyeshuri bari bitabiriye ibi biganiro kurushaho kubumbatira indangagaciro z’imiyoborere myiza, dore ko urubyiruko ari zo mbaraga z’igihugu.
Ibi biganiro byari bigamije kuganiriza uru rubyiruko ku ntwari z’igihugu n’amateka yaziranze, ndetse no ku miyoborere myiza kuko ubu ari mu kwezi kw’imiyoborere myiza.
Prof Shyaka yagize ati “Urubyiruko rugire uruhare mu gutekereza ejo hazaza, runubakira imitekerereze yarwo ku musingi w’ubutwari, umusingi shingiro w’igihugu cyihesha agaciro, igihugu cyubaka iterambere.”
Abanyeshuri, abayobozi n’abarimu bitabiriye ibi biganiro, bavuze ko bungutse byinshi ku bijyanye n’ibi bikorwa bibiri bikababera ibisubizo kuri bimwe mu bibazo bajyaga bibaza ku ntwari n’uburyo zishyirwa mu byiciro; ndetse no ku miyoborere myiza.
Abitabiriye ibi biganiro babajije ibibazo ku munsi w’intwari n’ukwezi kw’imiyoborere myiza, basobanurirwa ko kugira ngo intwari ishyirwe mu cyiciro harebwa uburyo yitangiye abandi, n’uburyo yatekerereje igihugu ndetse n’uburyo yaharaniye izo ndangagaciro kandi akazigeraho.


text:
Tungurusumu ni ubwoko bw’ibitunguru bikoreshwa nk’indyoshyandyo cyangwa umuti uvura cyangwa ukunganira indi miti mu kuvura indwara nyinshi zirimo inkorora,rubagimpande,imitsi,igifu,diyabeti n’izindi nk’uko tubikesha imfashanyigisho y’ikigo k’igihugu gishinzwe ubuhinzi bw’imboga,imbuto n’indabyo”RHODA”ubu cyabaye ishami rya NAEB.
Tungurusumu zihingwa gute?
Tungurusumu zihingwa mu butaka butaremereye,buhitisha amazi kandi burimo ifumbire iringaniye. Tungurusumu ntizikunda ifumbire itarabora neza. Tungurus ziterwa mu turima dufite m 1,2 mu bugari,uburebure bwo buterwa n’uburebure bw’umurima cyangwa ubushake bw’umuhinzi. Mu gutera Tungurusumu bakoresha udutanyu tugize ikijumba cyayo.
Umuhinzi asiga pate 2 cyangwa cm30 hagati y’imirongo na cm 15 hagati y’akobo n’akandi
Ntabwo tungurusumu ikenera kwinaza. Baterera rimwe udutanyu ku mirongo igororotse itandukanijwe na cm 30 naho hagati y’akobo n’akandi bagasigamo cm 15. Ni ukuvuga intambwe 2 z’ikiganza”Pate”. Naho hagati y’akobo n’akandi hagasigara pate imwe y’ikiganza. Utera tungurusumu arambika imbuto mu kobo agatwe kareba hejuru,agatwikiriza agataka gake imbuto amaze gutera.
Imirimo ikorerwa Tungurusumu mu murima
Tungurusumu ntizibasha gucuranwa ibitunga ibihingwa n’ibyatsi bibi bimera mu murima. Niyo mpamvu ari ngombwa kubagara igihe cyose hamezemo ibyatsi. Tungurusu,u kandi zirasukirwa ariko ukirinda kwegereza imizi kugira ngo utayikomeretsa ukaba ugabanije umusaruro wari kuzabona.
Umusaruro
Tungurusumu zera hashize iminsi iri hagati 180 na 210 zitewe. Ni ukuvuga hagati y’amezi 3 n’ane. Ikikubwira ko Tungurusumu zeze neza ni uko amababi yazo ahinduka umuhondo maze akigonda akagwa hasi ku butaka. Ikindi kigaragaza ko tungurusumu zeze neza ni uko ibishishwa bitwikiriye ibijumba bigenda bigabanuka ;zikaba zeze iyo byagabanutse hagasigara 3 kugeza kuri 5.
Umusaruro wa Tungurusumu ushobora kugeza kuri Toni hagati ya 16 na 20 kuri hegitali. Mbere yo gusarura tungurusumu bareka kuzivomerera mu gihe cy’ibyumweru nka 2 kugira ngo zumuke.
Guhunika no kugurisha tungurusumu
Tungurusumu zimaze gusarurwa zibikwa ahantu hari umwuka mwiza ariko mu gicucu. Mu Rwanda ni hake cyane bahinga tungurusumu ku buryo zidahaza isoko ry’imbere mu gihugu,ugasanga tungurusumu zikoreshwa mu Rwanda ari izitumizwa hanze nko mu Bushinwa. Ari nayo mpamvu ngo ari ngombwa ko abanyarwanda bakwitabira guhinga Tungurusumu kuko babona isoko RHODA ishami rya NAEB yabyerekanye mu mfashanyigisho yayo.
Akamaro ka Tungurusumu
Tungurusumu ifite akamaro kanini mu mirire y’abantu. Tungurusumu kandi ikoreshwa mu mwanya cyangwa yunganira imiti ivura indwara zinyuranye nk’imitsi,rubagimpande,asima,inkorora,umuvuduko munini w’amaraso,indwara z’ubuhumekero,igituntu,umusonga,umutima,inzoka,igifu,amara,impiswi,kanseri z’abantu cyangwa z’amatungo,indwara z’uruhu nk’ibiheri,ibikomere n’izindi. Tungurusumu kandi zikoreshwa mu kuvura bimwe na bimwe mu byonnyi mu mu myaka. Icyo gihe tungurusumu ivangwa n’urusenda ndetse n’isabune.
Gutegura indyo zirimo tungurusumu
Tungurusumu mbisi zikoreshwa zonyine cyangwa zivanze n’imbuto. Iyo ari zonyine barazihekenya cyangwa bakazisekura bakongeramo n’akunyu kugira ngo bagabanye uburure bwazo. Abahanga benshi bemeza ko gukoresha tungurusumu mbisi ari byiza kurushaho,abandi bakabyangira ko zikomeza guhumura ku muntu waziriye ari mbisi.
Tungurusumu zitetse
Tungurusumu zitekwa nk’ibitunguru bindi bisanzwe cyangwa zikongerwa mu ndyo zindi zinyuranye kugira ngo ziryohe. Tungurusumu zitetse mu magi zigabanya bya binure biziba imitsi bita”choresterol”.
Umutobe urimo tungurusumu
Tungurusumu mbisi barazitunganya bakazisekura,bakazivanga n’umutobe w’izindi mbuto nka pome,amapapayi,amacunga,indium,maracuja,inanasi n’izindi cyangwa imboga nk’amashu,beterave,karoti n’izindi,ukanyobwa kugira ngo umare inyota cyangwa se ufashe umubiri mu kurwanya indwara nyinshi zavuzwe. Muhinzi ushaka guhinga tungurusumu,kuzikoresha mu rugo,kuzivurisha,kuzigurisha n’ibindi ni ahawe gukurikiza amabwiriza wahawe kugira ngo zikurumbukire.
Isoko y’inkuru :umuhinzi.com
Menya uko wahinga tungurusumu n’akamaro kayo
Labels: imboga, tungurusumu, ubuhinzi


text:
Ku cyumweru taliki ya 11/06/2017 ,nibwo Kingdom of God ministry yakoze igitaramo cyanyuze imitima y’abari bitabiriye ,igitaramo cyaranzwe no guhimbaza Imana ndetse n’ivugabutumwa ritajya rikoreshwa cyane mubitaramo ryo kwatuza abihana.
Umuvugabutumwa Sam Byiringiro/photo (inyarwanda)
aha barimo gusengera abakiriye agakiza /photo (inyarwanda)
Igitaramo cya Kingdom of God ministries cyagize umwihariko ,ubusanzwe tumenyereye ko ibitaramo birimo kwishuza, ikijyanye no kubwiriza ubutumwa bwiza bwihanisha abitabiriye buba ari imbonekarimwe,ibi rero nibyo byabaye mugitaramo cya Kingdom,umuvugabutumwa Pst Byiringiro Samuel niwe wigishije ijambo ry’Imana, abikora muri gahunda ndetse kandi agaruka ku guhimbaza Imana ,mugusoza yaje kwihanisha,haboneka abantu bagera kuri 4 bahise bafata umwanzuro wo gukizwa bakira agakiza.
Kubera iki umubare 4 ari ubutsinzi kuri Kingdom of God?
ibi byahawe iyi nyito kubera ko Kingdom yazanye iminyago 4 mugitaramo cyabo, bityo biba ubutsinzi, nanone kubera ko ikiba kigambiriwe iteka mw’ivugabutumwa ari ukubohoza cyangwa ukuzana iminyago kuri Kristo nicyo bakoze.
Niki cyateye Kingdom gutangira bacyererewe kw’isaha yari iteganyijwe?
mukiganiro twagiranye n’umwe bari bafite inshingano zo gutegura iki gitaramo Bwana Egide Bizima ndetse n’umwe mubayobozi ba Kingdom Bwana Bienfaiteur bagize icyo babivugaho
Bizima Egide ati twagize impamvu ebyiri “habaye ikibazo kiri technique muri serena ,hari urusinga rujyana umuriro mw’ihema rwari rwagize ikibazo biba ngombwa ko hitabazwa EUCL bakaza gushiraho urundi,ikindi ni abatumirwa bagomba gukorana natwe baracyererewe,ariko ubutaha amakosa yagiye agaragamo azagenda akosorwa”.
naho Bienfaiteur nawe yunze murya mugenzi we asubiza agira ati“Twagize ikibazo cy’abatumirwa bagizeho gucyererwa ku masaha twari twabahaye ,ariko nanone icyo dushimira Imana, nuko babashije kuhagera bose nkuko twari twabatumiye,turizeza abakunzi ba Kingdom ndetse n’abakunzi ba Gospel muri rusange ko ibitaragenze neza ari isomo twize kugirango ubutaha bizagende neza”.
Muri rusange abashoboye kwitabira iki gitaramo baka barashimye imigendekere yacyo ,ndetse n’uburyo kingdom yabashije kwitwara mugitaramo yari yateguye ,igitaramo cyashojwe hagati ya saa mbili n’igice na saa tatu ,abantu banezerewe cyane muburyo bugaragara.
N.A/urugero.rw


text:
Rwanda : Gatsibo abajyanama ku ihungabana basabwe kugira uruhare mu cyunamo
Abajyanama b’ihungabana mu karere ka Gatsibo ubuyobozi burabasaba kugira uruhare mu gufasha abaturage mu gihe cyo gushyingura no ku kwibuka kuko hari benshi bagira ibibazo by’ihungabana.
Muri ako karere hazaba ibikorwa byo gushyingura imibiri y’abazize jenoside igera 170 izakurwa mu mirenge itandukanye iki gikorwa kikaziyongeraho no kwimura ibiri yari mu mva zitameze neza zari zaratangiye kwangirika mu rwibutso rwa Kiziguro none ikazashyirwa mu mva zatunganyijwe ndetse zubatswe neza.
Ibi bikorwa byose bikaba bishobora kubonekamo ihungabana ku buryo ubuyobozi bwa Ibuka n’akarere busaba abajyanama b’ihungabana kuba hafi abashobora kugira ikibazo kugira ngo icyunamo kizarangire neza.
Nk’uko bamwe mu bitabiriye ibiganiro taliki ya 2 Mata babigaragaje ngo abagaragaraho ihungabana baba bagize ikibazo cyo kwakira ibyababayeho, bigatuma bagaragaza kwiheba, kurira n’indi mitwaro imugoye. Ku bw’ibyo abajyanama b’ihungabana bakaba basabwa kubafasha kwakira ibyababayeho kugira ngo bashobore gukomeza kwiteza imbere.
Uwimpuhwe Esperance umuyobozi w’akarere ka Gatsibo wungirije ushinzwe imibereho myiza yagaragaje uko ibikorwa by’icyunamo bizagenda, akaba yavuze ko bizatangira taliki ya 7 Mata bikabera mu midugudu ariko ku rwego rw’akarere bikabera mu murenge wa Muhura, naho gahunda yo gushyingura ikazaba taliki ya 11 Mata cyane ko iyi taliki ifite amateka yihariye kuri jenoside yahakorewe.
Uretse kuba abajyanama basabwa kuba hafi abagira ikibazo cy’ihungabana basabwe no gufasha abantu kumva impamvu zo gukura imibiri y’abazize jenoside bashyinguwe mu ngo bakajyanwa ku rwibutso aho benshi mu bafite ababo bashyinguye mu ngo banga ko ababo bajyanwa ku nzibutso bavuga ko ari ukubatera agahinda no kubatesha agaciro, ahubwo bagasobanurirwa ko gukusanya imibiri y’abazize jenoside hakubakwa inzibutso ndetse hakabaho n’igihe cyo kwibuka abantu bahuriye hamwe kuruta uko umuntu yabikorera mu rugo rwe.
Mu gihe byari bimenyerewe ko mu gihe cy’icyunamo herekanwa amafirime ya jenoside hatanzwe amakuru avuga ko amafirime menshi yerekanwa atuma abantu bagira ihungabana, bakaba basabye ko ayo mafilime atuma abantu bagira ihungabana atakwerekanwa uretse ko bitavuze ko kwerekana film bivuyeho ahubwo byakoranwa ubushishozi kugira ngo bitongerera abantu ihungabana.


text:
About NIC
The “Itorero” was a cultural school and it was the channel through which the nation could convey messages to the people regarding national culture in areas such as language, patriotism, social relations, sports, dances and songs, defence of the nation,etc. redmore
Council Commissioners
Members of the council of Commissioners, including the Chairperson and the Vice Chairperson have been appointed by a Presidential Order after approval by the Senate.Members of the Board of Commissioners have a term of office of five (5) years renewable only once. Read more
IMPAMYABIGWI ZIYEMEJE KWIMAKAZA UBUNYARWANDA.
Ubwo Intore zigera kuri 146 zikora umwuga w’Itangazamakuru zasozaga Itorero ryiswe “Impamyabigwi” icyiciro cya Kabira, zahize kuzahora zimakaza Ubunyarwanda aho ziri hose kuko ariyo ntwaro u Rwanda rucyeneye kugira ngo rwiteze imbere.
Agaruka ku mateka y’u Rwanda Minisitiri w’Ubutegetsi bw’Igihugu Kaboneka Francis yibukije izi ntore ko Ishyaka ry’Ubunyarwanda, gukunda Igihugu no kukirwanira ishyaka ari yo ntwaro yaguye u Rwanda, yaza gucika mu Banyarwanda u Rwanda rukagwa mu icuraburindi.
Yagize ati ”Intwaro yitwa Ubunyarwanda ntawe ushobora kuyitsinda. Ibyo dukora byose byo kubaka igihugu no kwishakamo ibisubizo, ntacyo twageraho tudashingiye ku Bunyarwanda.”
Minisitiri Kaboneka kandi yasabye izi ntore z’Abanyamakuru gukorana umwuga wabo umutima nama, kandi bagashingira ku nyungu rusange z’Abanyarwanda, kuko no kw’isi hose iyo bigeze ku nyungu rusange z’Igihugu, ibintu byose bishyirwa ku ruhande.
Prezida wa Komisiyo y’Igihugu y’Itorero Bwana RUCAGU Boniface yashimiye Intore z’Impamyabigwi ubwitonzi n’ubushishozi bagargaje mu gihe cyose bamaze mu Itorero. Yabasabye kunoza umwaga wabo kuko ariwo musanzu bazaba bahaye Igihugu cyabo.
Uwanyirigira Delluco Claudine uhagarariye abanyamakuru basoje iri torero, mu ijambo ryo guhiga yatangaje ko aba banyamakuru biyemeje kwimakaza umuco wo gukunda igihugu, kugikorera, kukirinda no kukitangira bigiye mu Itorero, babicishije ku ruhembe barasaniraho rw’Itangazamakuru.
Iri torero ryari rimaze iminsi itanu ribera mu kigo gitorezwamo umuco w’Ubutore cya Nkumba, ryahuje abanyamakuru bikorera ndetse n’abakorera Leta.


text:
Dore Keyboard zambere nziza wakoresha muri Android
Uko ibyiyumvo bitandukana mu bintu byose kandi kuri bose niko no mu bakoresha telephone bimeze, bityo bigatuma bahitamo application bakoresha zitandukanye bijyanye n'ibyiyumvo ndetse n'ibyo buri imwe iba irusha indi. No muri keyboards amagana n'amagana zishobora kuba zakoreshwa muri telephones, habamo izikunzwe kandi nziza kurusha izindi ni ukuvuga izanogeye benshi kurusha izindi kandi zifite ubushobozi buruta ubw'izindi. Muri iyi nkuru tugiye kurebera hamwe Applications za keyboard nziza kurusha izindi wakoresha niba ukoresha Android.
Iya mbere muri Rusange(overall)
Gboard0.0$Ubusanzwe Google by'umwimerere yakoreye Gboard kuri za iPhone, noneho bafata akanya ko kugira ngo ibe yakoreshwa no kuri Android. Gutegereza byari biyikwiye, nk'uko Google keyboard ihindura/ihitamo ndetse ivugurura(updates) na features(imigereka) zikaze zirmo na web search yongewemo, Google translate ndetse na GIF search. Gboard ni ubuntu kuyikoresha, yakira gukoresha ibimenyetso wandika(Gestures) ku ijambo rimwe ndetse n'interuro yose, yuzuyemo indimi nyinshi ndetse na theme zigwezeho ukihitiramo.
Gboard ikoresha ijwi rya Google engine ubwayo mugihe urimo ukoresha uburyo bwo kuyibwira(speech to text) ibyo yandika/ikora, ndetse ishobora no kuba itari nziza mu gufora inyandiko(predictive text) igenda yigira kubyo uba waditse muri Google application na service wakoresheje. Niba wari urimo ukoresha Google keyboard, ugombe urebe muri Google Play store kugira ngo uvugurure(updates) telephone yawe kuri Gboard.
Ikigenzi twakuramo: Gboard ifite udushya twinshi wakifuza muri keyboard ya touch. Hakubiyemo n'ubushobozi bwo kuba washaka ikintu byihuse ahantu waba urihose muri phone ukoresheje Google search, irihuta cyane, irihariye, ndetse ntigoranye ikagira n'amahitamo menshi yo kwihindurira theme muri settings.
Ufite uburyo buriri bwo kuyikoresha burimo: gukanda ku nyuguti cyangwa ugenda unyereza kuri burijambo(swiping-around) n'ukuboko kumwe cyangwa abiri. Umugereka wayo bikoranye wa search ukorana na google, ndetse ikoresha Google speech mugihe urimo wandika, biza kumera kimwe neza n'iyo wayikoresha hanze yiyo bikoranye. kandi ikaba inihuza nama GIFS, usanga ahantu hamwe iruhande rw'urusobe rwa emojis z'Android. Niba telephone yawe itarazanye na Google keyboard irimo, girira intoki zawe impuhwe uyirebe.
Iya mbere kugusha kungingo(Predicition)
Swiftkey0.0$
Mugihe SwiftKey yari isanzwe ari app yishyurwa, keyboard yabaye ubuntu muri 2014, ahubwo biba gombwa ko abayikoresha bazajya bishyura themes. SwiftKey yayoboye andi ma keyboard igihe kinini, kandi niyo yari iya mbere yazaga mu gusubiza mugihe ubajijwe keyboard ukoresha. kandi nanubu iracyari imwe mu zikaze wakoresha zo muri 2016.
Ikingezi wamenya: SwiftKey ni imwe mu zikaze wahitamo kuri bamwe bashaka kureba ikora kimwe na Google keyboard.
Ikindi kintu kimwe: kubijyanye na themes, hari izirenga 80 zifite amabara atandukanye n'uburyo zikozemo bijyanye n'ibyo ukunda.
Iya mbere mu bimenyetso(Gestures typing)
Swype$0.99
Swype niya Swiftkey nkuko GM iri kuri Ford. zombi zirazwi, zirubashywe, mu kuba ziri mu ma keyboard afite udushya twishi. Swype ikwemerera kwandika ijambo cyangwa interuro yose winyerezaho(swipe)(ukoresha ikimenyetso), ndetse ikaba inakwemerera kwandika mu ndimi ebyiri zitandukanye icyarimwe. Kubakoresha indimi ebyiri. Swype ndetse inatanga free trial version, ariko full version ni 1$, na themes zongerwamo ku madolari 2$ buri imwe.
Swype yometse muri Android Accessibility features ya TalkBack na Explore iyo ukanzeho, bituma Swype iba keyboard abantu bafite ikibazo cya maso no kutabona neza bashobora kwiga gukoresha byoroshye ndetse kugiti cyabo. Igikorwa Copy/Cut/Paste byongerewemo nk'ibimenyetso(gestures) muri Swype's keyboard. Ubu wasirita ibintu byose!
Ikingenzi wamenya: Swype yabaye iya mbere itembesheje isi, swipe yibanda mu kwandika, kandi iracyari mu ma keyboard meza ya Android.
Ikindi kintu kimwe: Swype irakaze ku bakunzi ba sport, itanga ama offers y'ama themes, harimo ndetse iyibanze League Soccer theme.


text:
Ibanga ryo kuba mwiza ni uko ubanza ubwawe ukabyibwira mbere y’uko n’undi aba yabivuga. Nyarama hari igihe bigora kubyiyumvamo mu gihe ntawe urabikubwira. Hano hari ibanga ryo kumva ko uri mwiza.
IBYAKORWA
Niba ukunda umusatsi wawe, ujye umenya kuwusokoza neza kandi uzirikane ko uri mu bikugira mwiza. Niba uzi kuvuga mu ijwi ryiza, ujye urikoresha nta bwoba. Niba uzi Icyongereza, jya ukivuga ushize amanga. Ibyiza wikekaho byose bikoreshe kenshi bishoboka.
Jya ufata akanya wirebe witonze maze urebe uko abandi bameze. Nta n’umwe musa. Kabone n’impanga yawe ntabwo muri kimwe kuko imico yawe n’aho wanyuze atari kimwe. Ukuba uri wowe wenyine ntaw’undi musa ni byo bigize ibiranga ubwiza. Vuga cyane uti “Umwihariko ni mwiza!”
Ubwiza bw’ibanze ni ubuzima bwiza. Kandi ubuzima bwiza ushobora kubuharanira. Kora siporo, urye ibiryo bitagira ingaruka ku mubiri, uhorane akanyamuneza wirinda ibyakwangiza ubuzima bwawe bwo mu mutwe. Wirinde kandi ibyakwangiza bwa bwiza usanganywe nk’amavuta yangiza uruhu n’ibindi byangiza nkayo.
Buri munsi uko uko ubyutse ujye wireba uvuge uti “ndi mwiza!” Uretse kuba bizatuma utangirana umunsi wawe akanyamuneza, bizatuma nawe wigirira ikizere kubijyanye n’ubwiza bwawe ndetse n’uwo uriwe. Ibi ntibyumvikane nko kwirata kuko ntawe uzaba uri guhohotera.
Ujye uzirikana igihe wakoze neza. Ushobora kwishimira ibyo wagezeho bikarangirira aho cyangwa se ukaba wajya kwigurira akintu. Sibivuze ko ugomba kugenda wenyine ahubwo wanajyana n’inshuti zawe iyo zibonetse.
Kumva ko uri mwiza ntibizatume ugira ibitekerezo bitari byiza byo kumva ko uri hejuru y’abandi. Kuko wowe wabigezeho, ujye ufasha n’abandi kumva ko ari beza. Kuko ubwiza ni ibyiyumviro kandi bugaterwa n’ijisho ribureba. Bityo bizatuma wumva unezerewe kuko uzajya uzirikana ko ubwiza buri hose, ko kandi iyi si twahawe yuzuye ubwiza butandukanye.
Niba wumva ko uri mwiza, ni ngombwa ko n’ibigukikije biba bifite ubwiza. Taka icyumba cyawe bitewe n’ubushobozi bwawe ugeze ku kigero cy’ubwiza wifuza. Reka kandi n’abandi babone kuri ubwo bwiza uganjemo.
Niba ubaho wumva ko uri mwiza, kora kuburyo ubuzima bwawe nabwo buba bwiza. Tekereza ku byiza, wirinde guhangayika, maze uryoherwe n’ubuzima bwawe uko ubyifuza. Ntutume hari ukubuza kwishima kuko ntawe musangiye ubwiza bwawe, ntawe mugabana ubuzima bwawe.
IBANGA
ICYITONDERWA
Ibanga Ryo Kuba Mwiza
Ibanga ryo kuba mwiza ni uko ubanza ubwawe ukabyibwira mbere y’uko n’undi aba yabivuga. Nyarama hari igihe bigora kubyiyumvamo mu gihe ntawe urabikubwira. Hano hari ibanga ryo kumva ko uri mwiza.
at 12:53:00 AM


text:
Ubudasa n’ikitegererezo ku muziki uririrmbirwa Imana mu Rwanda, Kwibutsa uko Imana ikura ku cyavu igaterwa umugongo aho kuyigumaho, guhindurirwa amateka ni bimwe mubyo umuhanzi Timamu Jean Baptiste ahamya ko bitegerejwe mu gitaramo kidasanzwe yise “Humura mwana wanjye Live Concert” agiye gukorera muri Dove Hotel ku Gisozi tariki ya 3/12/2017.
Timamu Jean Baptiste n’umwe mubahanzi nyarwanda baririmba indirimbo zo kuramya no guhimbaza Imana bakanyujijeho muri muzika Nyarwanda ,uyu akaba yaratangiye kumenyekana cyane mu myaka ya 2006 biturutse ku gikundiro k’indirimbo ye yise „Humura mwana wanjye“ yitiriye Album ye ya mbere.
Uyu muhanzi warumaze igihe kitari gito asa n’utagaragara mu ruhando rwa muzika usibye kwitabira ibitaramo byateguwe n’abandi kuri ubu atangaza ko nyuma yo kuba yari ahugiye mu zindi gahunda z’ubuzima, ubu noneho ari gutegura igitaramo kidasanzwe kizamurikirwamo Album ye ya kane.
Agaruka kubyo yari ahugiyemo bigatuma atigaragariza abakunzi be cyane ko ari umwe mu bahanzi bafite abakunzi benshi hano mu Rwanda, mu magambo ye yagize ati, “Usibye gahunda zo gushaka imibereho, ibyo nari mpugiyeho nta bindi n’ubundi n’ibijyanye n’umuziki kuko nari muri Studio ntunganya indirimbo zanjye zizaba zigize Album ya kane kandi ndizerako nkurikije uburyo nabyitondeye zizanyura abantu ndetse kurizo ubu nkaba namaze gushyira hanze indirimbo ebyiri harimo iyitwa Turakomeje na Twaje izindi zikaba zizajya hanze mu gitaramo cyo kumurika Album”.
Iyi niyo Salle ya Dove Hotel izakorerwamo igitaramo “Humura mwana wanjye Concert”
Timamu Jean Baptiste yaboneyeho umwanya wo gutangariza abakunzi be iby’igitaramo ari gutegura mu kwezi kwa k’Ukuboza 2017, nu uko abivuga muri aya magambo, “Ubu ndimo ntegura igitaramo nise “Humura mwana wanjye Live Concert ” kizaba ku italiki ya 3 Ukuboza 2017 kikazabera kuri Dove Hotel ku Gisozi aha ni naho nzamurikira Album yanjye ya kane nise “Turakomeje”, abahanzi bazamfasha ni bamwe mu bantu bafite abakunzi benshi hano mu Rwanda ndetse no muri Afurika.”
Kuririrmba ni umwuga udashoborwa na benshi kandi akaba ari impano itangwa n’Imana nyir’ibiremwa. Iyi mpano kuyibyaza umusaruro, usanga hari benshi byihishe cyane ko bisaba kubishyiramo imbaraga no kutabibangikanya kenshi n’indi mirimo kuko usanga bishobora gutsikamirwa. Nubwo bishobora bake umuhanzi Timamu Jean Baptiste ni umwe mubabasha kubibangikanya n’indi mirimo kandi akaba afite ikizere ko hari aho bizamugeza.
Timamu Jean Baptiste, ni umuhanzi uririmba indirimbo zo kuramya no guhimbaza Imana, wamenyekanye mu ndirimbo nka Humura mwana wanjye, Turakomeje n’izindi. Imyaka isaga icumi irashize yinjiye muri uyu murimo wo kuramya no guhimbaza Imana, akaba amaze gushyira ahagaragara album eshatu, akaba ari gutegura album ya kane, azamurika mu ukuboza 2017.
Timamu yatangiye umwuga wo kuririmba muri 2006, album yambere yasohotse muri uwo mwaka, ikaba yaritwaga “Humura mwana wanjye”, iya kabiri yaje gusohoka muri 2009, yitwa “Wirira’, iya gatatu yasohotse 2013 yayise “Ni wowe byose”. Iya kane kugeza ubu yise “Turakomeje”ikaba izamurikwa mu ukuboza 2017. Izi zose zikaba zari amajwi n’amashusho.
Timamu avugako agareranije na album eshatu zabanje, album ya kane izaza ifite umwihariko kubera ubunararibonye amaze kugira muri uyu mwuga.


text:
AFERWAR-DUTERIMBERE: GUSHIMIRA BYIMAZEYO ISHYIRAHAMWE “SOS RÉFUGIÉS”
AFERWAR-DUTERIMBERE: GUSHIMIRA BYIMAZEYO ISHYIRAHAMWE “SOS RÉFUGIÉS”
Burya koko umugani ugana akariho, umunyarwanda yarihoreye aca umugani ngo “UMWANZI AGUCIRA AKOBO IMANA IKAGUCIRA AKANZU”. Bwarakeye biraba.
FPR twahunze ikadukurikirana no muri CONGO ubu muri iyi minsi yakajije umurego, yarahiriye kudutsinda mu mashyamba ngo nituticwa n’amasasu tuzicwe n’indwara z’ibyorezo . Imana rero ni igitangaza imigambi yayo si nkiy ‘abana babantu . Natwe yaduciriye AKANZU igamburuza abatwigimba ntibagera kumugambi wabo wo kutwica ngo batumareho.
Twarindiwe mu buntu bwayo n’uyu munsi turacyariho. Ni muri urwo rwego nubundi IMANA yashyize UMUTIMA W’IMPUHWE mu bavandimwe bibumbuye muri SOS Réfugié (abo ni JAMBO ASBL, CORWABEL, Les Petites mains asbl, CLIIR, RifDP, SISTEM asbl, INYANGE asbl na SYNERGIE AFRICAINE) n’incuti zabo kugirango babe ibikoresho byayo byo gusenya umugambi mubisha wo kutwicisha indwara z’ibyorezo mu mashyamba ya CONGO. Nuko bakora iyo bwabaga batubonera nibura lMITI y’ibanze. Ubu tugiye guhangana na Marariya n’izindi ndwara zari zitumereye nabi.
Bantu bo muri SOS Réfugiés, AFERWAR-DUTERIMBERE ntiyabona uburyo yabashimiramo. Abana n’Ababyeyi tubakomeye amashyi kandi tubahaye IMPUNDU, Muragahaha muronke, Muragahorana mu kigega ibyo kuramiza abashonji, Murakabyara muheke, mbese Muragahorana umugisha w’IMANA ibihe byose.
Murakoze murakagwira , Umugisha w’Imana ubane namwe.
MUKARUGOMWA Thacienne
Umuyobozi w’ishyirahamwe ry’abari n’abategarugori b’Impunzi z’Abanyarwanda (AFERWAR-DUTERIMBERE)


text:
Rugamba Norbert Shalom w’ imyaka 8 y’ amavuko atuye mu Mudugudu wa Kigarama, mu Kagali ka Cyarwa, Umurenge wa Tumba , Akarere ka Huye.
Rugamba Norbert Shalom w’ imyaka 8 y’ amavuko atuye mu Mudugudu wa Kigarama, mu Kagali ka Cyarwa, Umurenge wa Tumba , Akarere ka Huye.
Iyo ari mubantu bakuru usanga afite indero n’ikinyabupfura nk’ibakuze.Avuga igifaransa, icyongereza n’ ikinyarwanda yadutangarije mu ncamake uko yatangiye muzika.
- umuhanzi Shalom w’ imyaka 8 usanga imirangire ye inogeye amatwi
Ati” Ku myaka 3 y’ amavuko nibwo natangiye gukunda kuririmba no gucuranga ariko ntangira kwiga gucuranga neza mfite imyaka 6 , kuko nibwo Papa wanjye yatangiye kuntoza”.
Mu kiganiro kirambuye na Imirasire.com, Shalom yagize ati” Nabonye Papa wanjye akunda umuziki nanjye nifuza kuwiga, byaranyoreheye kuko buhoro buhoro yahise atangira kunyigisha”.
Ati” Nigiraga kuri gitari y’ abantu bakuru ariko mu rwego rwo kumfasha kumenya amanota ya muzika , Papa wanjye yampuje n’ umugabo w’ inshuti ye ukomoka mu Budage hise ampa igikoresho cyitwa Ukulele gisa na gitari ariko gisaba ubuhanga bwinshi ni uko nicyo maze iminsi nkoresha kandi mbona bigenda biza”.
Tumubajije urwego agezeho mu gucuranga” Ukulele” ndetse n’ akamaro byaba bimufitiye kugeza magingo aya, Shalom Rugamba yatubwiye ko rudatangaje .
Ati” Iyo ndimo gucuranga gitare biranshimisha ariko kandi birushaho kuryoha iyo ncurangiye inshuti zanjye kuko hari umunsi nagiye kw’ ihuri ndabaririmbira barashima nanjye byaranyuze pe!”.
Uyu mwana w’ umuhungu Shalom urangwa n’ ubwitonzi, ubugwaneza n’ ubufura afite n’ ibisage(dreadlocks) ku mutwe we, yiga mu ishuri ribanza Interanational mu Mujyi wa Butare atangaza ko nubwo akunda muzika mu buzima bwe yifuza kuzaba umuganga(docteur).
Usibye gucuranga no kuririmba, Shalom mu mwanya we munini yibanda kandi ku bugene(art plastique) aho ashushanya akoresheje amarangi.
Gusa muri ibi byose Shalom akora abishyigikirwamo n’ umubyeyi we Rasta Sylvain Mudacumura usanzwe uzwi mu buhanzi bushingiye ahanini kuri muzika aho abarizwa mu istinda “Urugera” mu Karere ka Huye.
Imirasire
Ibitekerezo
Nyagasani Yezu Kristu akube hafi mu nzira zawe. Courage Kanda hano umusubize
Courage mwana ! Igiti kigororwa kikiri gito! Ahubwo muduhe numero za tet z'uwo mu Papa natwe azatwigishirize abacu! Murakoze! Kanda hano umusubize


text:
Huye: Abahoze bakoresha ibiyobyabwenge nibo bari kubirwanya.
Bamwe mu baturage bo mu murenge wa Tumba wo mu karere ka Huye bahoze bakoresha bakanacuruza ibiyobyabwenge bafashe ingamba zo kubireka ubu bakaba aribo bafata iya mbere mu gushishikariza bagenzi babo kubireka.
Abaturage bo mu tugari twa Cyarwa na Cyimana bo mu murenge wa Tumba bemeza ko mu minsi ishize utu tugari twari indiri y’ibiyobyabwenge cyane cyane inzoga itemewe yitwa Nyirantare.
Gakuru Pierre, umuturage wo mu kagari ka Cyimana yadutangarije ko hafi buri rugo rukora cyangwa rugacuruza iyi nzoga. Ibi ngo byagiraga ingaruka kubuzima bw’abantu ndetse no ku mutekano muri rusange, ati “ ukabona umugabo wanyweye Nyirantare aragendana urwembe ngo nuvuga gato agukebe, abagore bambara amakabutura bagashyiramo ibyuma.â€
Abakoraga iyi nzoga ya Nyirantare bavuga ko bayikoraga mu bintu byinshi harimo n’ibyangiza ubuzima. Habiyambere Jean Bosco uzwi nka ‘Sebagabo’ umwe mubantu bari bazwiho gukora iyi nzoga avuga ko yayikoraga akoresheje amazi, amajyani, isukari, ifumbire mvaruganda, urumogi, igikakarubamba, agashyiramo n’ifu y’amatafari yahonze kugira ngo inzoga itukure.
Gusa ngo nyuma yo kubona ingaruka z’iyi nzoga, abayikoraga bahisemo kuyireka babifashijwemo n’ubuyobozi bashinga ishyirahamwe ryenga inzoga y’ibitoki yemewe.
Tariki ya 7/7/2012 ubwo Guverineri w’Intara y’Amajyepfo, Munyentwali alphonse yasuraga iri shyirahamwe ryitwa ‘Abisubiyeho’ abarigize bahigiye imbere ye imihigo yo kutazongera gukoresha ibiyobyabwenge biyemeza kubirwanya  bivuye inyuma.
Muri iyi minsi mu gihugu hakomeje kuvugwa kwiyongera kw’ibiyobyabwenge aho usanga urubyiruko rutungwa agatoki mu kuba ruza ku mwanya wa mbere mu kwishora mu biyobyabwenge. Kugeza ubu inzego zitandukanye z’umutekano n’iz’ubuyobozi zikaba ziri gushyira imbaraga mu kurwanya ibiyobyabwenge nyuma y’aho Polisi y’Igihugi itangarije ko biri mu bihungabanya umutekanno w’igihugu.


text:
Ku wa Gatandatu, tariki ya 25 Ugushyingo 2017, Urwego Rwashyiriweho Inkiko Mpanabyaha Mpuzamahanga (MICT) n’indi miryango mpuzamahanga cyangwa iy’uturere ikorera Arusha, ari yo Urukiko Nyafurika rw’Uburenganzira bwa Muntu (ACHPR), Ikigo Nyafurika cy’Amategeko Mpuzamahanga, Ibiro by’Umuryango w’Afurika Yunze Ubumwe bishinzwe ubujyanama ku bijyanye na ruswa, Umuryango w’Afurika y’Iburasirazuba (EAC) n’inzego ziwugize, Umuryango Ushinzwe ubuzima w’Afurika y’uburasirazuba, iyo hagati n’iy’amajyeppfo (ECSA), Ikigo cy’Afurika y’Iburasirazuba n’iy’Amajyefo kigisha iby’imicungire y’abakozi n’umutungo (ESAMI), n’Ikigo Nyafurika cy’Amaposita (PAPU), bizakoresha bwa mbere umunsi wo kumurika ibikorwa by’iyo miryango. Icyo gikorwa kizabera ku biro bya MICT biri Lakilaki, Arusha, muri Tanzaniya, kuva saa yine za mu gitondo kugera saa kumi n’imwe z’umugoroba.
Iyo gahunda izatangizwa n’ijambo ry’ikaze rya Perezida wa MICT, Umucamanza Theodor Meron, nyuma hazafata ijambo buri wese mu bakuriye iyo miryango mpuzamahanga yindi n’umushyitsi mukuru, ari we Minisitiri w’Ububanyi n’Amahanga n’Ubutwererane n’Umuryango w’Afurika y’Uburasirazuba wa Tanzaniya, Nyakubahwa Dogiteri Augustine Mahiga, cyangwa umuhagarariye, hakurikireho ijambo ry’Umuyobozi w’Intara y’Arusha, hasoze iry’Umuyobozi w’Umugi w’Arusha. Nyuma hazakurikiraho ibikorwa by’imurika binyuranye n’imyidagaduro ku bantu bose hakurikijwe ibyiciro by’imyaka yabo y’ubukure.
Abashyitsi bazaboneraho uburyo bwihariye bwo gusura ibibanza iyo miryango mpuzamahanga izaba irimo kumurikiramo ibikorwa byayo no kurushaho kumenya ibyo ikora bituma Arusha iba igicumbi gikomeye cy’ubutabera, ubukungu, poritike n’umuco muri aka karere. Icyo gikorwa kizabera abo bashyitsi uburyo bwihariye bwo kumenya inshingano n’ibikorwa by’iyo miryango mpuzamahanga ikorera Arusha.
Kuri gahunda y’uwo munsi hateganyijwe kandi ko abantu bazasura icyumba cy’iburanisha bari kumwe n’umuntu ugenda ubasobanurira, kuva saa munani z’amanywa kugera saa kumi n’imwe z’umugoroba muri icyo cyumba hakazaba harimo kubera ikinamico yigana iburanisha yateguwe na Komite Mpuzamahanga y’Umuryango Utabara Imbabare wa Croix-Rouge. Mu bindi bintu biteganyijwe kuri gahunda y’uwo munsi, harimo kwerekana kuri za ekara amafirime mbarankuru yatunganyijwe n’Agashami gashinzwe imibanire y’urwo Rwego no hanze cyangwa yakozwe mu rwego rwa Gahunda y’icyahoze ari Urukiko Mpanabyaha Mpuzamahanga Rwashyiriweho u Rwanda yari ishinzwe kumenyekanisha ibikorwa byarwo. Abashyitsi kandi bazanaga akajisho ku bushyinguranyandiko bwa MICT bubitsemo inyandiko z’amoko menshi. Byongeye kandi, hazaba hari ahantu hatangirwa ubufasha mu by’ubuvuzi n’aho urubyiruko ruzidagadurira.
Byitezwe ko guhera uwo munsi, buri mwaka imiryango mpuzamahanga n’iyo ku rwego rw’akarere ikorera Arusha, ikoranira hafi n’abayobozi b’inzego z’ibanze n’ab’inzego z’akarere z’Arusha, izajya itegura umunsi wahariwe imiryango mpuzamahanga ikorera Arusha, kugira ngo iyo miryango ihe rubanda uburyo bwo kurushaho kumenya inshingano n’ibikorwa byayo.
Abitabiriye uwo munsi bazahabwa ibyo kwica isari n’inyota.
Uko wagera ku biro bya MICT
Kugira ngo abantu bagere ku biro bya MICT mu buryo bworoshye cyane, amamodoka azatwara abantu mu buryo bukurikira:
Inzira ya mbere: Njiro – Kijenge - Mu mugi rwagati - Amasangano y’umuhanda ujya i Nairobi n’ujya Lakilaki, Kisongo
Aho amamodoka azafata abantu:
- Ku Ishuri rikuru ryigisha Ibaruramari ry’Arusha
- Mu masangano y’imihanda yo kuri hoteri Impala
- Mu masangano y’imihanda yo kuri Clock Tower
- Ku masangano y’umuhanda ujya Nairobi n’ujya Lakilaki, Kisongo
Inzira ya kabiri: Sakina – Fortes – Majengo - Cultural Heritage - Lakilaki, Kisongo
Aho amamodoka azafata abantu:
- Ku Ishuri ry’imyuga
- Kuri Fortes
- Kuri Cultural Heritage, ugakomeza ujya Lakilaki i Kisongo
Inzira ya gatatu: Kimandolu kuri Cette Garden – Sanawari - Ibiro by’Umuyobozi w’Intara y’Arusha - Iduka rya Benson - Lakilaki, Kisongo
Aho amamodoka azafata abantu:
- Kimandolu kuri Cette Garden
- Kuri Phillips
- Sanawari
- Mu masangano y’imihanda yo kuri Clock Tower, ugakomeza ujya Lakilaki, Kisongo


text:
Kugirango gahunda za leta zishyirwe mu bikorwa neza, imihigo nyayo igomba gutangirira mungo.Muri iyo mihigo harimo nko kugira isuku, kuboneza urubyaro,kwibumbira mu macooperative, kwipimisha kubushake no kumenya amategeko arengera abagore n’ibindi bikorwa byose bigamije iterambere n’imibereho myiza y’abaturage. Ibi n’ibyatangajwe n’uhagarariye inama y’igihugu y’abagore mu karere ka Ngoma Madame MUKABISANGWA Josephine mu busabane bagiranye n’abaturage bo mu murenge wa Rurenge kuri uyu wagatanu.
Mukabisangwa kandi yasabye abagore kurushaho gufata iyambere mu kwitabira gahunda zose zibateza imbere, kandi bagasobanukirwa amategeko abarengera bityo ihohoterwa rikorerwa abagore n’abana rigacika burundu.
Pegy MUKANEZA


text:
Amatsinda 4 akomeye mu Rwanda agiye guhurira mu gitaramo cyo kumurika album ya 4 ya Healing worship team
Yanditswe na Imanishimwe Dieudonne February 27, 2018
Amatsinda 4 akomeye mu ndirimbo zihimbaza Imana mu Rwanda agiye guhurira mu gitaramo cyo ku murika album ya 4 y’ amajwi ya Healing worship team kuri iki cyumweru tariki ya 04 […]
Amatsinda 4 akomeye mu ndirimbo zihimbaza Imana mu Rwanda agiye guhurira mu gitaramo cyo ku murika album ya 4 y’ amajwi ya Healing worship team kuri iki cyumweru tariki ya 04 Werurwe 2017 ku rusengero rwa Bethesda Holy church ku Gisozi .
Gisubizo Ministries, Kingdom of God Ministries, True Promises Ministry n’ amatsinda akomeye mu Rwanda mu ndirimbo zihimbaza Imana mu Rwanda , aho aya matsinda azwiho kugira indirimbo zigaruriye imitima yabanyarwanda azagaragara mu gitaramo cy’ itsinda rikomeye mu Rwanda mu ndirimbo zihimbaza IMANA rya Healing worship team mu gitaramo bateguriye abakunzi baryo aho abazaba abamurikira abakunzi bayo album y ‘ amajwi igizwe n’ indirimbo 11
Muhoza Budete Kibonke umuyobozi w’amajwi muri Healing worship team yatanagarije ikinyamakuru IBYIRINGIRO.RW ko imyiteguro igeze kure imyiteguro yiki gitaramo . aho yagize ati” : imyitegura y’ igitaramo cyacu twise ‘Mwami icyo wavuze live concert ” cyo gushyira ahagaragara Album yacy ya 4 y’ amajwi igeze kure iri gusatira umusozo wayo ubu turi teguye neza byumwihari turi gusengera cya iki gikorwa kuko twifuzako kizakora ku mitima ya benshi maze bagatahana ihumure ry’ Imana ”
Igitaramo Mwami icyo wavuze live concert’ kizitabirwa n’ bakozi b’ Imana banyuranye aribo Gisubizo Ministries, Kingdom of God Ministries, True Promises Ministry, Light Gospel choir na Alarm Ministries. Rev Can Antoine Rutayisire uzigisha ijambo ry’Imana.


text:
RDC: IMPUNZI Z’ABARI N’ABATEGARUGORI ZANZE GUCIKA INTEGE, ZIKOMEJE KWIRWANAHO.
Umunyarwanda yarihoreye aca umugani ngo “IMINSI IYO IHUZE URAYIBA”
Ni muri urwo rwego Abari n’abategarugori b’impunzi z’abanyarwanda baba mu mashyamba ya Congo banze guheranwa n’ibibazo by’intambara bahoramo nuko bagafata ingamba zoguhangana n’icyemezo umwanzi ubahiga yafashe cyo kubicisha inzara no kubakenesha akoresheje ibitero abagabaho buri gihe.
Nubundi baravuga ngo “Utazi ubwenge ashima ubwe” umwanzi w’izi nzirakarengane FPR afatanije na zimwe mungabo za Congo FARDC hamwe n’imitwe yitwaje intwaro yashinze (Mayi Mayi SHEKA, MUTOMBOKI, Mayi Mayi MAZEMBE, CNRD …) yarahiriye kuzibuza amahwemo ariko nyine ibintu byose ntibigende uko abyifuza, ya MANA yo mu ijuru irengera abarengana ikabakoma munkokora,ibyo bapanze byose bikaba imfabusa, nuko bakaba baracogoye bakagenda ngo bakajya kwongera gupanga.
Nubwo rero impunzi ziba zatakarije ibyazo hafi yabyose muri ibyo bitero, ibyo ntibizica intege ahubwo bahengera umwanzi aguye agacuho bakirwanaho bagahinga ibyabaramira byera vuba vuba nk’IMBOGA,IBIJUMBA (amezi atatu ) … ubundi aho bakibanye neza n’abakongomani bakajya kubakorera bakabahemba kugirango babone uko babona udufaranga two kugura akunyu n’isanune.
Muri icyogihe kandi Umurengezi w’Inzirakarengane, Imana yo mu ijuru iba yahubanyije imigambi y’abo bagome, Abari n’Abategarugori bongera gutekereza gusasa neza kugirango muburyo bubashobokeye birinde indwara ziterwa n’umwanda. Muri urwo rwego ubushobozi bwabo bugarukira mugushaka uko baboha IBIRAGO byo gusasa ku URUTARA. Mu intambara uduhema two kwubaka no kwisasira abenshi baba baradutaye.
Reka nsoze nshimira Abababyeyi bakomeza kugaragaza ubutwari birwanaho bene aka kageni, mbabwira nti
>
Sinarangiza kandi ntabwiye aba banzi b’imirara bo muri FPR Inkotanyi baduhigira hasi kubura hejuru ko bamenyako
> Bityo niba baba muri iyi isi baziko umunsi umwe izarangira, basigeho gukomeza kwihambiraho imiba y’inkwi izabatwika umunsi ibyo bakoze byose bizaba byashizwe ahagatagara aho bakazahekenya amenyo ubuziraherezo.
Murakoze murakarama
UWASISE M.Jeanne
DUTERIMBERE-Media


text:
Rucunshu intandaro y’urwangano mu Rwanda rushingiye k’ubutegetsi
Ubumwe bw'Abanyarwanda bwahungabanye bivuye ku nyota y'ubutegetsi.Ibi n'ibimwe mu byigaragaje ko urwangano rutatewe n'Abapadiri ko rwatewe n'Abanyarwanda abo mu madini bagasongeraho. Ubutegetsi bwose bushingira ku nzego z'iperereza.
Mu gihe cyose zikora neza nta mwanzi ushobora gutera igihugu kuko ziba zamumenye ,bityo akicwa mbere yuko avogera ubusugire bw'igihugu. Ku ngoma ya cyami inzego z'ubutasi zitwaga Abiru. Uko ku isi hose iki gihe bikorwa kugirango winjizwe mu mutwe w'urwego rw'iperereza wabaga wizweho neza hari umusirikare mukuru wakwizeye akagufata akaboko akakwinjizamo. Umwami Musinga na Nyina Kanjogera
Mu gihe cy'Ingoma ya cyami byari bikomeye kuko kugirango ube Umwiru wabaga ufite aho uvuye hazwi ,ni nk'uko naberetse uko n'ubu ujya mu nzego z'iperereza aba yizewe. Abiru nibo bagenaga byose.Amwe mu mabwiriza ngenderwaho y'abiru b'ibwami yashoboraga guteza ibibazo ku gihugu ndetse n'ibwami muri rusange. Ubutegetsi ni bumwe gusa hatandukana amazina. Tubereke uko ku Rucunchu byacitse ni icyabiciye. Abazungu bavogera umwami Musinga
Umwami Rwabugili yasigiye umuhungu we Rutalindwa Ubwami bikarangira mu kase Kanjogera amwishe hari mu 1896. Agasozi ka Rucunchu gaherereye mu murenge wa Nyamabuye mu karere ka Muhanga Intara y'Amajyepfo.muri Repubulika zindi hitwaga Komine Nyamabuye Perefegitire ya Gitarama. Kabale na Rucumankiko
Amakosa y'Abiru niyo yateje intambara muri ubu buryo bukurikira.Umwami Kigeli IV Rwabugili agisigira umuhungu we Rutalindwa ubwami zimwe muri za maneko (Abiru) baragiye begera Kanjogera nk'Umwamikazi bamwumvisha ko adakwiye gutuma umwana w'umutsindirano atabyaye ahabwa Ubwami.Aha rero byabaye korosora uwabyukaga. Kanjogera nk'uwari warabyaye Musinga yahise abyakira vuba dore ko ngo yarasanzwe ari gicaaa!!. Abiru bari mu kuri bo bari baremeje ijambo ry'Umwami Kigeli IV Rwabugili.
Mu irage rya Kigeli IV Rwabugili ryavugaga ko umuhungu we witwaga Rutalindwa agomba kuba Umwami bityo amushakira Umugabekazi kuko nyina Nyiraburunga yari yaritabye imana,nyuma rero nibwo Kanjogera yabaye Umugabekazi Nyiramibambwe IV.Abiru niho bakirije umuriro bagira bati:Rwabugili ntazagaruka reka twibere abatoni ba Kanjogera tumumenere ibanga.Maneko wamennye ibanga agambanira igihugu aba agomba kwicwa ntacyo aba akimaze.
Iri rikaba ari ikosa Rwabugili yakoze kuko guha Kanjogera ho umugabekazi kuri Rutarindwa kandi nawe yarabyaye umuhungu waba umwami byagombaga gukurura urwo rwango. Ahandi byapfiraga nuko Kanjogera ariwe wakomokaga mu bwoko bw'Abega bivugwa ko aribo babyaraga abagabekazi mu gihe Nyiraburunga yavukaga mu bwoko bw'Abasinga.
Iri niryo jambo rikaze bamwe mu biru binjiranye kwa Kanjogera babigiriwemo inama na bamwe bo mu muryango we.Umwami wese wimitswe ku ngoma yagombaga kugira umugabe kazi. Byari ngombwa ibwami udafite nyina yahabwaga umuhagararira. Abega babonye Rwabugili akoze ibyo, bararakaye bacura umugambi wo guhirika Umwami Rutarindwa hakima umuhungu wabo Musinga. Uwo mugambi wacuzwe na Kanjogera na basaza be aribo Kabare na Ruhinankiko bafatanije n'umuhungu wabo Rwidegembya.
Uko bakoze ngo bahirike ubwami bwa Mibambwe Rutarindwa. Umwami Rutarindwa nti byari byoroshye kumuhirika batabanje gukuraho ibyegera by'ibwami n'abari bashyigikiye icyemezo cy'umwami nk'Abiru n'abandi. Byabayengombwa ko babanza kwikiza umwe umwe ngo bategure inzira. A ha rero niho maneko zibera akaga gakomeye!! Kwica umwe umwe ni ikintu cyazahaje Umwami Rutalindwa.
Kugirango biborohere biyegereje abandi bana ba Rwabugili batari baragize amahirwe yo kwima ingoma babasaba kubafasha no kubashyigikira muri urwo rugamba.Abiru n'abatware bari baranyazwe na Rwabugili kubera amafuti bari barakoze nabo bigijwe hafi ngo babafashe muri uwo mugambi wa kudeta .
Urugamba rurashorwa urukundo nibwo rwabuze ku Rucunchu abavandimwe baramarana !! urwangano rwubakwa gutyo mu banyarwanda kugeza na n'ubu. Abiru bamwe nako maneko zimwe nizo zakoze umugambi wose wo kwica Rutalindwa.Umugambi w'Abega wari ugiye kubapfubana iyo badafatirana ingabo z'Abatanyagwa zari mu Budaha zije kuvuna Umwami ngo zibafashe kunesha iza Rutarindwa.
Kubera ko Kabare yari azwi ho ubutwari ku rugamba, mu gihe cy'ingabo za Rwabugili, byatumye izo ngabo zimwumva vuba zanga kwiteranya nawe ngo hato zitikura amata mu kanwa. Abiru bamwe nibo babwiye Ingabo z'Abatanyagwa ko byavuye ibukuru ko bagomba kurwanya Rutalindwa ko Umwami agomba kuba Musinga.Nubu rero muzumve ko abantu batabwira abandi ngo nibakurema utwabo mu guhatanira ubutegetsi ngo ibukuru baterefonnye.
Umwami Mibambwe Rutalindwa abonye ko asumbirijwe niko gufata icyemezo gikomeye yiyegereza ibimenyetso ndangabwami byose birimo n'ingoma y'ingabe Karinga nuko we n'umuryango we bitwikira mu nzu barashya barashira.Intambara yarangiye Rutarindwa apfuye Kabare yimika mwishya we Musinga afata izina ry'ubwami rya Yuhi naho nyina Kanjogera nawe areka izina ry'ubugabekazi rya Nyiramibambwe afata irya Nyirayuhi.
Kugirango rubanda ruyoboke Musinga, Kabare yababwiye yuko Rutarindwa yari yarigize ikigomeke akiha ingoma. Kuko Musinga yari akiri mutoya yabanje gutegekerwa na nyina Kanjogera na basaza be aribo Kabare na Ruhinankiko. Maze guhera ubwo abega barategeka, barica barakiza, baragaba baranyaga ububasha bw'ingoma nyiginya babwegukana batyo.
Kubera urwikekwe rw'abari bamaze guhirika Ubwami bwa Mibabwe Rutarindwa i bwami havutse imitwe ibiri ishyamiranye yaranzwe n'amazimwe, uburiganya, inzangano z'urunuka bivanze n'ubugome bugamije kwiharira ubutegetsi n'amaronko. Nyuma yiyo ntambara yo ku Rucunchu abantu bakomeje gupfa bazira ko bagifite ibisigisigi by 'umwami Rutarindwa, ibyo byose byashaka gushimangira ubuhangage bw'Abega no kurushaho gukomeza ingoma ya Musinga ngo irusheho gushinga imizi muri rubanda.Nyuma yubwo bwicanyi bwo ku Rucunshu ububabare bwarushijeho gutera ibisare bikomeye muri bamwe bitwaga abatoni b'ingoma.Urugero Abana b'Umwami Rwabugili. Iyo ingoma igiyeho ku gitugu hakurikiraho urwangano n'urwikekwe.Ibi nibyo byahise byibasira umuryango wAbega n'uw'Abanyiginya kuko baranganye kongeraho n'uw'Abakono.
Indi ngaruka iyi ntaramba yateje mu mateka y'u Rwanda ni uko yatumye bimwe mu biranga ingoma bishyana n'umwami Rutalindwa. Umwami Rutalindwa bivuga ko ariwe warangiranye n'imitsindo ya cyami kuko ibindi byaje nyuma ntibyari byemewe.Amwe mu makuru y'amateka dukura mu bitabo bitandukanye ngo bamwe mu biru baravuze ngo Ingoma yashyanye n'Umwami Rutalindwa ,nyuma Kabare abasubiza ko ingoma ari igiti nk'ibindi byose ko bashaka indi ngayo nguko uko byacikiye ku Rucunchu.Umwami Rutalindwa n'ubwiru n'ibindi byose byo ku ngoma ya cyami byarangiranye gutyo.
Umwami Musinga nawe na Nyina Kanjogera hamwe na ba nyirarume aribo Kabare na Ruhinankiko na bandi bose ntibigeze bakundana' Musinga niho yakuye umugani ugira uti:Nugera k'umusozi ugasanga umugore yapfuye ujye wishima kuko aba ari mu kaso kandi nta mugore ukunda umwana atabyaye.Abasesengura basanga Musinga yarabikuriye kwiyicwa rya bene se bicishijwe cyangwa bapfuye urwagashinyaguro.Musinga nanone ati:Nugera k'umusozi ugasnga hapfuye umugabo ujye ubabara kuko utazi uwakubyaye.
Iy'ingoma y'Abega yakoze kudeta yitwikiriye Musinga ntabwo byayihiriye kuko nayo yaciriwe ishyanga .Ubu Abanyarwanda basaba ko Umugogo w'Umwami Musinga bazawuha u Rwanda ugashyingurwa none amaso yaheze mu kirere.
Ubwanditsi


text:
Umunyabanga Uhoraho muri Minisiteri y'Ubutabera Madame Kalihangabo Isabelle
Kuri uyu wa 24 Mutarama 2018, Umunyabanga Uhoraho muri Minisiteri y'Ubutabera Madame Kalihangabo Isabelle yifatanyije n’abaturage b’Akarere ka Nyamasheke mu cyumweru cyahariwe Ubujyanama mu mategeko.
Iki cyumweru cyateguwe ku bufatanye bwa Minisiteri y’Ubutabera, Minisiteri y’Ubutegetsi bw’Igihugu na Komosiyo y’Igihuguy’Uburenganzira bwa Muntu hagamijwe gusobanurira abaturage amategeko ndetse n’uburenganzira bwabo.
Muri iki cyumweru, intumwa za Minisiteri y’Ubutabera n’iza Komisiyo y’Uburenganzira bwa Muntu bafata akanya mu mirenge yose bagasobanurira abaturage amategeko bakanabaza bimwe mu byo batumva bagahabwa ubusobanuro.
Ubwo yaganiraga n’abaturage bo mu Murenge wa Cyato na Rangiro, Madame Kalihangabo Isabelle yagarutse ku mpamvu abaturage bagomba kumenya amategeko kandi ababwira ko ari ishingiro ry’imibereho myiza.
Yagize ati “kugira ngo tugere ku bukire n’umutekano wuzuye, birasaba ko tumenya amategeko tukanayubahiriza.
Kalihangabo kandi yakomeje kwibutsa abaturage kwirinda no kurwanya ibiyobyabwenge ndetse bakanirinda ubuharike kuko akenshi biba intandaro y’ibyaha byinshi.
Nyuma y’ibiganiro, abaturage bahawe umwanya babaza ibibazo banatanga ibitekerezo maze bihabwa umurongo.


text:
Urubyiruko rwinshi rutinya gushaka rukeka ko kubaka urugo ari ibintu bitoroshye
Umuhanga mu birebana n’ubuzima bwo mu mutwe, psychologist Theodore Robles, avuga ko ko abantu babaye mu buzima bw’abashakanye babaho igihe kirekire ugereranije n’ababa barabayeho batarashatse.
Zimwe mu mpamvu zigaragaza ubwo buzima bwiza abashakanye baba bafite , hari Kugira imyitwarire myiza kuko ngo ukize ubusore araburata, bivuga ko abashakanye bagerageza kugira imyitwarire itabashyira mu kaga ugereranije n’iyo baba bafite bakiri abasore n’inkumi. Kugira umuryango
Abashakanye baba bafite ababashyigikiye benshi, ababyeyi babo mu gihe abatarashakanye usanga banavuga ko baciye umuryango. Umufasha mu buzima bwawe, reba nawe iyo urwaye, witabwaho n’umuntu utabifite mu shingano ze mu gihe iyo hari uwo mwashakanye, agomba kugufasha kwikura mu bibazo byose wahura na byo.
Ku bemera Imana bavuga ko yanaremye abantu babiri badahuje igitsina kugira ngo babashe kuzuzanya ku buryo iyo batari kumwe umwe aba atuzuye.
Ushobora kuba wemeranya n’uru rubuga cyangwa unyuranya na rwo, gusa si byiza kureba cyane ku bibi wabwiwe ngo bikwibagize ibyiza,kuko benshi bavuga ko gushaka kw’iki gihe ari ikibazo kubera impamvu za hato na hato usanga zisenya ingo z’iki gihe.
Kagaba Emmanuel


text:
Abantu benshi bakunze kwibaza uburyo umugore asama inda ikavamo impanga.Nyamara uyu mugore wo mu gihugu cya Leta Zunze Ubumwe za Amerika we yakoze agashya katari gasanzwe mu mateka y’ababyeyi.
Uyu mubyeyi yabyaye abana b’impanga bafite ba se babiri batandukanye.Aba bana bavutse mu mwaka ushize we n’umugabo we bakaba barabimenye batinze cyane.
Abana bavutse ni uwitwa Justin n’undi witwa Jordan.Icyaje gutuma uyu mugore akekako abo bana bashobora kuba badahuje se ni uko bari bafite amasura atandukanye cyane.
Uyu mugore n’umugabo we James Harrison bamaze kubonako izo mpanga zidasa na mba bahise bajya kwa muganga ngo bapimishe amaraso yabo barebeko koko bakomoka ku mugabo umwe ariko ibizamini byerekanyeko badahuje se n’ubwo bwose bavutse ari impanga.
Bapimye se ari byo bita test ADN basanga 99,99% ari uko izo mpanga zidahuje se wazibyaye kabone n’ubwo zavuye mu nda imwe ari na yo zasamiwemo.
Muganga wapimye aba bana n’uwo bibeshyagako ari se ubabyara yemejeko ibi bishoboka ko umugore yasama inda ku bagabo batandukanye zikavamo impanga.
Yagize ati “Nta gitangaje niba uwo mugore yarabonanye n’abagabo babiri mu gihe cye cy’uburumbuke maze agaterwa inda n’abantu batandukanye ari byo byaje kuvamo kubyara impanga zidahuje se.
Iyi nkuru tuyikesha urubuga rwa Zigonet.com


text:
Igitaramo cyatangiye ku isaha ya saa tatu mu gihe byari biteganyijwe ko gitangira saa mbili zuzuye, ibi bikaba bishobora kuba byatewe n’uburyo abantu batinze kwinjira kandi mu by’ukuri bahageze bakajya bitinza hanze y’inzu igitaramo cyabereyemo. Arthur wari MC muri iki gitaramo agitangira kuvuga abantu batangiye kwinjira, ubwinshi bwabo bukomeza kugenda butungurana ababishinzwe bajya no mu bubiko kuzana izindi ntebe ariko ntibyabujije abantu gukubita bakuzura ku buryo no kubona aho ukandagira byari ihurizo.
Sintex, umuhanzi ukizamuka ni we wabanje kuri stage aririmba indirimbo ze zitandukanye ziganje mu njyana ya Dancehall. Hakurikiyeho Andy Bumuntu waririmbye indirimbo ze ‘Ndashaje’ na ‘Mine’ ikunzwe muri iyi minsi. Andy Bumuntu yavuze ko ‘Mine’ yayanditse ari mu rukundo. Nyuma ya Andy Bumuntu hakurikiyeho DJ Pius winjiriye mu ndirimbo ye ‘Play It Again’ akurikizaho ‘Agatako’ afatanije na Dr Jose Chameleone.
Sintex ni we wabanje ku rubyiniro
Andy Bumuntu ngo yanditse 'Mine' ari mu rukundo
Mu gihe bisanzwe bimenyerewe ko umuhanzi mukuru mu gitaramo ari we uheruka abandi bose baba bateganyijwe kuririmba, Charly na Nina bakoze umwihariko kuko bo bagiye baza ku rubyiniro hagati na hagati mu bandi bahanzi bagombaga kuririmba. Nyuma ya DJ Pius, bahise baza ku rubyiniro, babanjirijwe n'itsinda ry'ababyinnyi.Baje bambaye ibirenge n’imyambaro y’umukara bahera ku ndirimbo yabo ‘Ngwino’.
Urebye uko bitwaye ku rubyiniro, wabonaga baritoreje hamwe n'ababyinnyi babo. Nina yashimiye cyane abitabiriye igitaramo, avuga ko atatekerezaga mu buzima bwe ko yahagarara ku rubyiniro imbere y'imbaga y'abantu ibihumbi bitabiriye iki gitaramo. Yagize ati "I swear to God; sinari nziko naba ndi hano" Baririmbye nyinshi mu ndirimbo zabo zikunzwe nka Zahabu, Mfata, n'izindi nyinshi.
DJ Pius yabanjirije Charly na Nina ku rubyiniro
Arthur ateguza abantu ko Charly na Nina bagiye kuza, atebya ati "Ushobora kureba nabi bagafunga igitaramo utalaunchinze!"
Babanjirijwe n'ababyinnyi
Bageze ku rubyiniro
Yvan Buravan ni we wabakurikiye, mu rusaku rwinshi abakunzi be bamwakiriye ubwo yinjiraga mu ndirimbo Malaika. Sound yagezeho izamo akabazo ariko ntibyaca intege Buravan. Yavuze ko Muyoboke yamubwiye ko ‘Urwo Ngukunda’ afatanije na Uncle Austin ariyo yamuciriye inzira mu muziki (Breakthrough). Buravan yahise ahamagara Austin bafatanya kuririmba iyi ndirimbo. Hagati ya buri muhanzi n’undi umushyushyarugamba Arthur yanyuzagamo agatera urwenya.
Buravan imbere y'abafana
Yafatanije na Austin kuririmba 'Urwo Ngukunda'
Charly na Nina bagarutse ku rubyiniro mu myambaro miremire bahita baririmba indirimbo yabo ‘Imbaraga’ batuye ababyeyi barerera u Rwanda. Pastor P yabacurangiye Piano mu gihe baririmbaga iyi ndirimbo, bamushimiye bikomeye kuko ari we wabakoreye indirimbo yabo ya mbere. Baririmbye ‘Agatege’, imwe mu ndirimbo zabo zakunzwe cyane, mu njyana igenda gahoro. Nyuma baririmbye indirimbo zitandukanye zo gushimira Imana z’abahanzi ba gospel aho baririmbye Amahoro ya Gaby Kamanzi, Messiah ya Patrick Nyamitari n'indi yitwa Ku marembo y'ijuru ya Israel Mbonyi. Bavuye muri gospel bibukije abantu ko ari abanyarwanda, baririmba indirimbo za gakondo banafashwa na Jules Sentore.
Ni uku byari bimeze ubwo bagarukaga ku rubyiniro
Kimwe mu bintu bidasanzwe byabaye muri iki gitaramo ni uburyo Charly na Nina batunguwe bakerekwa amashusho akubiyemo uburyo bagiye bazamuka uhereye no muri Primus Guma Guma bafasha abahanzi, ibintu byarushijeho gukora ku mitima y’aba bakobwa ni ubuhamya bw’ababyeyi babo ndetse n’abo hafi mu muryango.
Bicajwe berekwa incamake y'aho bavuye n'icyo imiryango yabo itekereza ku buhanzi bwabo, bari batunguwe cyane
Juliana Kanyomozi wari utegerejwe na benshi muri iki gitaramo yashyize araza ibyishimo biba byose abantu barahaguruka batangira kubyinana nawe n’ubwo ataririmbye mu buryo bw’umwimerere. Yamaze umwanya uringaniye, aririmba indirimbo zitandukanye abantu bakunze harimo n’iza kera cyane agitangira umuziki. Yakurikiwe na Big Fizzo waririmbye semi-live nawe ashimisha benshi bakunze indirimbo ze mu bihe bitandukanye. Charly na Nina bamusanze ku rubyiniro bafatanya kuririmba ‘Indoro’, imwe mu ndirimbo zabiciye bigacika ndetse ikarebwa n’abantu benshi kuri YouTube. Kanda HANO urebe 'Indoro' ya Charly na Nina ft Big Fizzo.
Juliana Kanyomozi imbere y'abafana
Niwe gusa utaririmbye live
Yakurikiwe na Big Fizzo ku rubyiniro
Big Fizzo na Charly na Nina ku rubyiniro
Igitaramo cyasojwe ahagana saa sita n’igice, abantu bakeye ku maso bikubura bataha ubona ko banyuzwe n’imigendekere y’iki gitaramo wabonaga ko cyateguwe bihagije.
Andi mafoto menshi y'iki gitaramo, kanda hano.
Amafoto: Ashimwe Shane Constantin/Afrifame Pictures
REBA HANO VIDEO Y'IGITARAMO CYA CHARLY NA NINA


text:
Imyanzuro y’umwiherero w’abayobozi bakuru igaragaza ko imyumvire y’abanyarwanda yazamutse
Ubwo umuyobozi w’akarere ka Muhanga Yvonne Mutakwasuku yagezaga imwe mu myanzuro n’ibyaganiriweho mu mwiherero uheruka guhuza abayobozi bakuru b’igihugu, yatangaje ko hagaragajwe ko imyumvire y’abanyarwanda imaze kuzamuka ariko hakiri ikibazo cyo guhuza no gushyira hamwe mu bikorwa.
Muri uyu mwiherero byagaragajwe ko ubukangurambaga bwagiye bukorwa mu bihe bishize ndetse n’ubukomeje kugenda bukorwa bwagize akamaro gakomeye kuko abaturage bamaze kumva byinshi muri gahunda za leta kandi zibafitiye akamaro.
Zimwe muri izo gahunda bakunze gushishikarizwa kandi zibareba bitanyuze mu nzira ziziguye akaba ari nko kwitabira ubwisungane mu kwivuza (mutuelle de sante), VUP n’izindi zitandukanye.
Aha, uyu muyobozi w’akarere akomeza agaragaza ko umukuru w’igihugu Paul Kagame yaberetse ko abaturage bamaze kumva izi gahunda ndetse bakaba baranasobanukiwe akamaro kazoo, ariko ko hakiri ikibazo gikomeye cyo kubishyira mu bikorwa ndetse no mu ruhande rw’abayobozi hakaba ikibazo cyo guhuza ibikorwa ngo bafashe abaturage gushyira mu bikorwa izi gahunda zibareba.
Yahize ati: “ntituririmbe gusa mutuelle, VUP n’ibindi ahubwo tubishyire mu bikorwa kugirango tudasanga abafite mutuelle ari babiri twirirwa turirimba ibyiza byayoâ€.
Aha umukuru w’igihugu akaba yarasabye abayobozi bandi bakuru b’igihugu ayoboye ko bajya bakurikirana ibyo bigisha abaturage kugirango barebe niba babishyira mu bikorwa ndetse banabafashe aho bitagenda.
Mu bihe byashize umukuru w’igihugu Kagame yihanangirije abayobozi bashyira igitugu ku baturage aho babasaba gukora gahunda za leta ku gahato, ahubwo ababwira ko bakwiye kujya bakoresha inzira y’ubukangurambaga bunyuze mu Manama, mu itangazamakuru ndetse n’ahandi.
Aha bamwe mu bayobozi cyane cyane abo mu nzego z’ibanze bakaba baragaragazaga ko impamvu bashyiraga igitugu kubo bayoboye ari uko babaga bashaka kwesa imihigo uko bayihigiye imbere y’umukuru w’iguhugu cyangwa n’undi ubakuriye.
Â


text:
Udafite ikinyabupfura ntacyo wageraho – Zaraduhaye Joseph
Umuyobozi wungirije w’akarere ka Burera ushinzwe ubukungu n’iterambere,  Zaraduhaye Joseph, arasaba abanyeshuri bo muri ako karere barangije amashuri yisumbuye kurangwa n’ikinyabupfura kugira ngo bazagere ku ntego biyemeje.
Zaraduhaye avuga ko ikinyabupfura ari ingenzi mu byo umuntu akora byose. Nk’urubyiruko rwo mbaraga z’u Rwanda, abo banyeshuri ngo bagomba kurangwa n’ikinyabupfura kugira ngo bazateze u Rwanda mbere.
Agira ati “mubyo ukora byose, wiga, wagira intego ugashaka no kuyigera ho, nta murongo w’ikinybupfura ufite zeru…ibi turimo kuvuga by’indangagaciro na kirazira n’urugerero ikizabidushoboza ni ikinyabupfura.â€
“Nujya no gushaka ibindi uzageraho byose, utavuze ngo hari ibyo ndatinya gukora, hari ibyo ndubaha, hari igihe ndabikorera, utihaye uwo murongo wo kumva ko mu by’ukuri ufite amahame ugomba kubaha, agufasha kugira ngo ugeze kuri ya ntego, udafite ikinyabufpura ntacyo wagera hoâ€.
Abanyeshuri bo mu karere ka Burera barangije amashuri yisumbuye, bashoje itorero bari bamazemo ibyumweru bibiri tariki 17/12/2012. Ubwo barisozaga basabwe kurangwa n’indangagaciro na kirazira by’umuco nyarwanda.
Umuyobozi wungirije w’akarere ka Burera ushinzwe ubukungu n’iterambere yababwiye ko kandi bagomba kuzarangwa n’uburere bwiza byiyongera ku bumenyi bakuye mu ishuri kugira ngo bazabashe gutegura ejo hazaza habo neza.
Yakomeje kandi abasaba kuzitabira urugerero bazajyamo mu mwaka wa 2013 bakamara amezi atatu bakorera ubushake ibikorwa byo guteza imbere u Rwanda.
Abo banyeshuri kandi basabwe kwirinda ibiyobyabwenge ndetse n’ubusambanyi kuko ntacyo byazabagezaho uretse kurangwa n’imico mibi gusa.
Zaraduhaye yongeyeho ababwira ko kujya ku rugerero ari nko “gutegura ijuru†kuko ibyo bikorwa byose byiza bazakora bakorera ubushake bizatuma babona imigisha ku Mana kuko igihembo cy’umuntu ukora neza ari ijuru naho icy’ukora nabi akaba ari urupfu.


text:
Hashingiwe ku bitekerezo by’abakunzi bacu bakomeje kujya batubaza ibijyanye n’inkuru ndende twajyaga tubagezaho umwaka ushize tunejejwe no kubiseguraho ku nkuru ndende y’urukundo “AMAHEREZO” twabagezagaho ariko mutigeze mu menya uko yarangiye tuboneraho no kubamenyesha ko turi muri gahunda yo kuzamurika agatabo k’iriya nkuru ndetse muri ako gatabo hakazaba hagaragaramo iherezo ry’iyo nkuru tukaba tubamenyesha ko mu kwezi gutaha kw’Ukuboza tuzabamenyesha uburyo mushobora kuzabona ako gatabo kubantu(...)
Hashingiwe ku bitekerezo by’abakunzi bacu bakomeje kujya batubaza ibijyanye n’inkuru ndende twajyaga tubagezaho umwaka ushize tunejejwe no kubiseguraho ku nkuru ndende y’urukundo “AMAHEREZO” twabagezagaho ariko mutigeze mu menya uko yarangiye tuboneraho no kubamenyesha ko turi muri gahunda yo kuzamurika agatabo k’iriya nkuru ndetse muri ako gatabo hakazaba hagaragaramo iherezo ry’iyo nkuru tukaba tubamenyesha ko mu kwezi gutaha kw’Ukuboza tuzabamenyesha uburyo mushobora kuzabona ako gatabo kubantu bakunda gusoma inkuru z’urukundo ndetse namwe mwakurikiranye iriya nkuru mukaza kwibaza iherezo ryayo.
Tuboneyeho kandi no kubamenyeshako mu rwego rwo kubaha ibyifuzo byanyu buri munsi ku isaha ya Saa kumi n’ebyi z’umugoroba tuzajya tubagenzaho igice kimwe (EPISODE) ku nkuru ndende tugiye gutangira ku munsi w’Ejo tukaba tuboneyeho kubasaba kuzajya mukurikirana iyi nkuru ndende kuko ni inkuru izabashimisaha cyane ndetse tunabizeza ko muzayikurikirana kugeza igeze ku musozo ndetse tukazayishyira no mu gitabo kuburyo uwazashaka kubona ako gatabo yazatugeraho tukakamuha.
Iyi nkuru izaba yitwa “URUDASHOBOKA” izaba igizwe n’ibice byinshi (EPISODE) bigabanije cyiciro kimwe (One Season), ni inkuru ishingiye ku bintu byabayeho ari nayo mpamvu tubararikiye kuzayikurikirana kuko izaba ikubiyemo ubutumwa bushobora gufasha benshi muri uyu muryango Nyarwanda.
Murakoze
MUHABURA.RW
tuzaba tuhabaye kbsan nange sinzacikwa
Urudashoboka turayitegereje kdi ndakeka izadushimisha
kbsan twari twarabuze za nkuru z’urukundo
turabategereje kdi murakoze cyane
kbsan twari twarabuze za nkuru z’urukundo


text:
Abantu benshi bahamya ko gutera akabariro ari igikorwa gitera ibyishimo hagati y’abakundanye by’umwihariko mu gihe bikozwe neza gusa ariko nubwo bimeze gutya ntibibuza ko hari n’ingaruka mbi bishobora gutera buri wese yakagombye kwitondera.
Nkuko tubikesha www.touchrwanda.com, izi ni zimwe mu ngaruka zo gukora imibonano mpuzabitsina cyane no gusomana
1. Gutakaza amazi y’ingenzi mu mubiri wawe.
Abahanga bemeza ko gukora imibonano mpuzabitsina cyane ( nko hagati y’inshuro 5 na 10) bitera gutakaza amazi afitiye akamaro umubiri bikaba byagutera ingaruka zo guhinduka kw’ibara ry’uruhu rwawe abahanga bemeza ko ibi byakubaho cyane niba ukora imibonano mpuzabitsina wanyweye inzoga nyinshi.
2. Byangiza urwungano rw’inkari
Niba ukunda gukora kenshi imibonano mpuza bitsina cyane bizakugiraho ingaruka waba uri umugabo cyangwa uri umugore harimo nko kugabanuka kw’ingano nyayo y’inkari wakabaye usohora mu mubiri. Uko zigenda zisigara mu mubiri kandi zakabaye zasohotse bitera kwangirika kw’impyiko,ibi ushobora kubyirinda unywa amazi menshi kandi ukabanza kwiherera mbere yuko utera akabariro.
3. Ntabwo wongera kugira ibyishimo byo hejuru ku kigero cya nyacyo
Ni ibintu bigoranye cyane ko umugabo yakongera kugira ibyishimo byo ku rwego rwo hejuru(Kuryoherwa) ku kigero nk’ icyambere yuko akora imibonano mpuzabitsina cyane, gusa ibi n’ibya igihe gito, Ibi biterwa nuko wananiwe cyane mu gihe gusohora
Ushobora kumva ko ibi bitangaje ariko ni ukuri kuko abahanga bemeza ko gutera akabariro bishobora kugutera ubumuga bwo kutabona. Ibi bishobora kuba iyo imiyoboro y’amaraso yo mu maso yava mu mwanya wayo mu gihe cy’imibonano mpuzabitsina. Gusa ibi byose ntibigutere ubwoba cyane kuko nubwo byaba byose biravurwa bigakira ariko kandi na none bitavuze ko twakwishora mu mibonano mpuzabitsina tutarashinga izacu ngo by’umwihariko ku rubyiruko cyane cyane twakagombye gutegereza igihe cyacu.
Alice UMWALI/umubavu.com
Nka Jew ndabimeny . ESE mwokabyara mwe abanyabyaro bobo izonku zizobashikira zit?
Komeza Mutwigisha Ncuti, Nivyizako Ugwaruka Twigumya Tukihangana Kugeza Twubatse Ingo Zacu
Andika Igitekerezo Hanno
ntimukabeshye agishimisha umubili nkimibonano iyo uyikora mukundana
Andika Igitekerezo Hanno
ntimukabeshye agishimisha umubili nkimibonano iyo uyikora mukundana
Ariko se haraho usanga ngo ibyiza byogukora imibonano,ahandi ngibibi byokuyikora ubwo bizagenda bite koko
Ariko se haraho usanga ngo ibyiza byogukora imibonano,ahandi ngibibi byokuyikora ubwo bizagenda bite koko


text:
Umugabo witwa Mustapha Adam ukomoka muri Nigeria yahuye n’uruva gusenya ubwo intare yarindaga yatorokaga mu kazu yari ifungiyemo irasohoka iramwica.
Uyu mugabo wari warangaye,ku munsi w’ejo yashidutse iyi ntare yasohotse mu kazu yarimo maze ihita imuruma ku ijosi niko kumujyana kwa muganga igitaraganya ariko ibikomere yatewe n’uyu mwami y’ishyamba ntibyamusize amahoro kuko yahasize ubuzima.
Si ubwa mbere intare yishe umuntu muri Nigeria,kuko mu kwezi kwa cyenda umwaka ushize,intare nabwo yishe umugabo warimo kuyigaburira mu mugi wa Ibadan.
Mu mwaka wa 2015,intare yatorotse aho yari ifungiwe maze yinjira mu bantu bo mu gace kamwe muri Nigeria gusa yaje kwicwa itaragira umuntu ihitana.
Inyamaswa zica ibihumbi byinshi buri mwaka.Ese mwaba muzi agakoko kica abantu kurusha izindi nyamaswa?Ni UMUBU witwa Anophele utera Malaria.Utuma hapfa abantu barenga 430 000 buri mwaka dukurikije Report ya WHO/OMS.Abarwara Malaria buri mwaka barenga 210 millions,cyane cyane muli Afrika.Ariko se mwari muzi ko mu isi nshya dutegereje ivugwa muli 2 Petero 3:13 nta muntu uzongera kurwara cyangwa gupfa?Bisome muli Ibyahishuwe 21:4.Muli iyo si izaba PARADIZO,tuzaba dukina n’intare,inzoka,etc...Nabyo byisomere muli Yesaya 11:6-8.Cyokora abantu bakora ibyo imana itubuza (abarwana intambara zo mu isi,abajura,abasambanyi,abibera mu byisi gusa ntibashake imana,...),ntabwo bazaba muli iyo si.Nkuko tubisoma muli Imigani 2:21,22,hazasigaramo gusa abantu bubaha imana.Abandi imana izabica ku munsi w’imperuka.Bisome muli Yeremiya 25:33.Abantu bake bazajya mu ijuru,nibo bazategeka isi ya paradizo.Bisome muli Daniel 2:44.Ntabwo twaremewe kuzajya mu ijuru nkuko amadini yigisha.Tujye twiga neza Bible aho gupfa kwemera ibyo Pastors na Padiri bigisha.Byagaragaye ko baba bishakira inyungu zabo gusa.Niba ushaka kwiga Bible ku buntu kandi tugusanze iwawe,duhe address yawe.MERCI.


text:
Clark yanditse amateka muri iri rushanwa dore ari we mukobwa wa mbere ufite ubumuga ugaragaye mu irushanwa rya ba nyampinga mu gihugu cya Australiya. Uyu nyampinga yageze mu irushanwa rya nyuma ryabereye i Delaide ku wa 19 Gashyantare 2017. Yavugaga ko afite inzozi zo kuzabera icyitegererezo abandi bagore hatitawe ku ngano, isura, cyangwa ubwoko.
Uwo Nyampinga ufite ubumuga mu kaguru, atangaza ko yagize ishyaka ryo kwitabira iryo rushanwa kubera ko ngo afite ubwiza ndetse n’intego yo kuvugira abafite ubumuga badahabwa umwanya muri sosiyete.
Ndashaka ko iri rushanwa riba mu mucyo kandi ntirigire umuntu n’umwe riheza. Imbago (akagare) ntisobanuye njyewe cyangwa se ngo imbuze amahirwe. Nshobora gukomeza kuba umugore w’umunyambaraga kandi ufite uburanga. Aya ni amwe mu magambo yatangarije DailyMail
Justin Clark wanditse amateka yo kwitabira irushanwa rya ba nyampinga ari mu kagare
Uwo Nyampinga amaze imyaka igera kuri 2 abana n’ubwo bumuga gusa ntiyigeze agaragaza ko ibyamubayeho byahinduye ubuzima bwe. " Mu by’ukuri sinshaka gusubira mu mateka y’ibyambayeho gusa nshaka kuba icyitegererezo ndetse ngashyigikira abakobwa bakiri bato", Clark yavuze ayamagambo mu kiganiro yagiranya na Advertiser.
Yakomeje agira ati " Ku muntu uwo ari we wese ubana n’ ubumuga ntibyoroshye kuba yakwinjira mu irushanwa nk’iri. Gusa nizera ko bizageza ubutumwa k’uwo ari we wese wumva hari ikimutandukanya n’abandi, haba ari ubwoko, ingano cyangwa se ubundi bumuga yaba afite, kubera ko akomeza kuba mwiza.’’
Reba amashusho agaragaza Justine Clark arimo atambuka mu kagare ke yiyerekana n'abagenzi be
Gusa uyu Nyampinga ntibyashobotse ko akomeza mu cyiciro cyakurikyeho. Nyamara iri rushanwa rizakomeza gufasha abana b’ingeri zose higanjemo abafite ubumuga butandukanye hariya mu gihugu cya Australiya kandi uyu mugore akaba ashaka gukomeza gukurikiranira hafi abo bana.
Inkuru ya Rutayisire Patience


text:
Rwanda | Mu rwego rwo kurinda umutekano imidugudu yose yahawe amatelefoni y’umutekano
Abaturage bagomba kuba umusemburo wo kwicungira umutekano no kuwubungabunga buri wese aba ijisho rya mugenzi we; ibyo bigakorwa mu rwego rwo kwirinda ibyaha bitandukanye bikorerwa hirya no hino mu karere ka Nyabihu, byaba ibijyanye n’ubwicanyi, iby’urugomo, ubucuruzi bw’ibiyobyabwenge, ubucukuzi bw’amabuye y’agaciro butemewe bwangiza ibidukikije n’ibindi.
Ni muri urwo rwego umuyobozi wungirije ushinzwe imibereho myiza y’abaturage mu karere ka Nyabihu Sahunkuye Alexandre, kuwa 25/07/2012 yasabye abaturage gukaza amarondo no kwirindira umutekano, buri wese aba ijisho rya mugenzi. Ibyo akaba yarabitewe n’uko mu kwezi kwa Nyakanga mu karere ka Nyabihu,hakunze kugaragara ibyaha by’ubwicanyi bukorwa abantu bagapfa mu buryo budasobanutse,iby’ubucuruzi bw’ibiyobyabwenge n’ibindi byaha binyuranye.
Abaturage barasabwa gukoresha amaterefoni y’umutekano bahawe mu gutanga amakuru mu rwego rwo kwirindira umutekano
Nubwo hamaze iminsi hagaragara ibyaha nk’ibyo mu karere ka Nyabihu,aka karere katanze amaterefoni y’umutekano azajya afasha abarara amarondo gutanga amakuru ku birebana n’umutekano muri buri mudugudu. Nk’uko Eugene Rudaseswa umukozi mu rwego rw’ imiyoborere myiza,ubutabera n’umutekano mu karere ka Nyabihu yabidutangarije,imidugudu yose igize akarere ka Nyabihu uko ari 473 yahawe telefoni zizajya zifasha mu itangwa ry’amakuru y’umutekano cyane ku baba baraye amarondo. Izi terefoni,muri buri mudugudu ikaba ihabwa umukuru w’abaraye irondo. Gusa abaturage bakaba bagisabwa gukoresha izo telefoni uko bigomba hatangwa amakuru uko bikwiriye dore ko muri aka karere hakigaragara ibyaha biterwa no kudacunga umutekano uko bikwiye.
Ku bijyanye no kwicungira umutekano kandi,hatanzwe amajire ku bazajya baba bacunga umutekano kugira ngo batandukanywe n’abandi basanzwe ,hanashinzwe kandi ibigega by’umutekano mu midugudu ndetse hanafunguzwa konti y’umutekano. Abaturage bakaba basabwa kurushaho gufatanya n’inzego zishinzwe umutekano kuirango barusheho kuwubungabunga muri ako karere.


text:
Gicumbi – ngo inkotanyi zose kuri bo n’intwari
Abaturage bo mukarere ka Gicumbi baratangaza ko kuri bo inkotanyi zose ari intwari kuko zabakoreye ibikorwa bikomeye mugihe cy’urugamba rwo kubohoza u Rwanda.
Ibi ni ibyatangajwe kuri uyu wa1/2/2013 ubwo hizihizwaga umunsi w’intwari, bamwe mubaturage bavuze ko kuribo nk’abaturage ba Gicumbi inkotanyi zose bazifata nk’intwari kubera ibikorwa zabakoreye mugihe cyo kubohoza u Rwanda.
Mu buhamya bwatanzwe n’umwe mubabonye inkotanyi zikigera mu Rwanda SEKARYONGO Jean Marie Vianney yatangaje ko nubwo kuri uyu munsi bibuka intwari zitangiye u Rwanda mu izina ry’abanya Gicumbi bamutumye ko inkotanyi zose bazifata nk’intwari kubera ibikorwa by’indashyikirwa babakoreye mu gihe cy’intambara yo kubohoza igihugu.
Yavuze ko zabafashije zikabahuriza hamwe zikabarindira umutekano aho kubahungabanya , ubu bakaba bibuka ndetse banashimira intwari zabohoje u Rwanda kuko bamaze kugera kuri byinshi mu bukungu, imiyoborere myiza, ndetse n’imibereho yabo ikaba imeze neza kandi babikesha intwari bityo n’ubwo hibukwa izitangiye abantu, bo nk’abanya Gicumbi baribuka ubutwari bw’inkotanyi muri rusange kuko ibyo bagezeho biva kubutwari bwabo.
Umuyobozi w’akarere ka Gicumbi MVUYEKURE Alexandre atangaza  ko impamvu akarere ka Gicumbi kahisemo kwizihiriza uyu munsi mu mudugudu wa Karambo mu kagari ka Gishambashayo niho inkotanyi zacumbitse zikimara kwinjira mu Rwanda mu rugamba rwo kubohoza igihugu bakomeza no mu bindi bice byo muri ako karere.
Akaba yagarutse ku nsanganyamatsiko y’uyu munsi ivuga “Ubutwari n’ishingiro ry’agaciro n’iterambereâ€Â akomeza asaba kuzirikana no gushimira intwari z’u Rwanda zabayeho mu bihe byashize, ibikorwa n’imyitwari byabaranze ndetse n’uruhare rwabo mu guhanga umusingi turimo twubakiraho nk’abanyarwanda, kandi tubigendeyeho aho u Rwanda rugeze hakaba hashimishije.
Yakomeje asaba abaturage bari bitabiriye ibi birori gushimira nyakubahwa Perezida wa Repubulika y’u Rwanda ukomeje kugaragaza no gutoza abanyarwanda indangagaciro y’ubutwari .
Uwari uhagarariye ingabo muri uyu muhango Captain Sam GAHIGI nawe yashimangiye ko ibyo abaturage bo muri Gicumbi bavuze ari ukuri kuko inkotanyi zifite amateka yihariye muri ako karere.
Ati “ ntagitangaje kuba abantu bashima umuntu bakamushyira mu cyiciro cy’intwari bitewe n’ibikorwa yabakoreye.â€
Yasabye kuzirikana ubutwari ntagereranywa bwo kwitanga kugera aho batakaza ubuzima kugirango igihugu cy’u Rwanda n’abagituye bashobore kuva mu kaga barimo.
Yashimiye kandi abaturage bagaragaza umunsi ku wundi imyitwarire n’imikorere ya gitwari mu bikorwa byabo bagamije kwiteza imbere no guteza imbere urwababyaye , anabibutsa ko Ubutwari ari imwe mu ndangagaciro y’Abanyarwanda bityo buri wese akumva ko ari inshingano gukora uko ashoboye kugirango yiyubakemo ubutwari.


text:
UMUCUNGUZI YAVUTSE ESE KOKO YAKUVUKIYE? MUKOMEREHO KUKO NTACYINDI CYAZAGUHA AMAHORO URETSEWE YATUVUKIYE HALELUYA.
Vukira mu mitima yacu uduhe kugukomeza ubutajegajega, tugusingize bigukwiye tugukesha kuba tugihagaze kandi imyaka ibaye myinshi amaraso atemba ubudatuza. Imiborogo, intimba, n’imibabaro byisukiranya ubudatuza, ibitero by’umwanzi byisukiranya ariko uwakwakiriye akaba agutunze muri we washwanyaguje imyambi y’imyambi y’ababisha bacu.
Wasibye imva zari zaducukuriwe biturutse k’urukundo rwawe mukwigomwa ikinege cyawe ngo kidukize ayo mahano yose.
Mucunguzi wacu ganza iwacu. Atari uburinzi bwawe Mana yacu no kugusingiriza hano i Kisangani ntibiba bibaye kuri uyu munsi. Gusa tuzi ko ibidashoboka utegeka ko bikunda byose mu buhangange bwawe ntacyigukomerera.
Noheli nziza kuri twese, ishimwe kubari hafi no kubari kure twese wicishe bugufi utwigarurire, urwo rugamba urugire urwawe utugenere iri funguro rya buri munsi. Haza roho zacu mu by’ubugingo, shenjagura n’inkota yawe imitima yinangira, bibe uko ushaka wowe mugenga, umubiri wawe n’amaraso yawe bikomeze kudutagatifuza uko bikwiye maze mu bubasha bwawe biduhe guhorana ituze mu mitima yacu.
Waducunguye wabiteguye uduha n’intumwa zawe mu kuduhumuriza no kudukomeza mu masakramentu atandukanye yose aduhuza nawe. Ubwo wemeraga kwigira umuntu watweretse urugero rw’inzira tuzanyuramo haba mu byago cuangwa mu makuba ayariyo yose, bityo nidukora ugushaka kwawe uzatugeze iwawe aho twihutira kujya, twuzuzemo urukundo n’ubumwe bigukomotseho byo gushikamaho, kugirango isi yose idusoromeho iyo mbuto maze, Noheli isendereze amahoro n’umunezero hose mu biremwa byawe.
Umukiza mwiza ature mu mitima yacu udukize umwanzi udutera icyaha, agatuma ibyago bihora iwacu. Uvukire kwimika umucyo iwacu umwijima uhunge burundu, bityo duhore dukereye gukora ibyiza. Bohora imitima yigaruriwe na Sekibi, tsemba inzangano n’inzika biboshye abawe, maze umubyeyi wawe abashyire mu gishura kizirinenge. Mubyeyi BikiraMariya habwa impundu z’ababyeyi kubera igikorwa cy’agahebuzo cyo kutubyarira umutabazi, tuzirikana. iyo neza itagira ukwisa.
Mubyeyi ugira impuhwe, takambira abana bawe babuze amahoro mu mashyamba ya Congo. Abarundi nabo ni wowe bahanze amaso, Mubyeyi uhorana urukundo,dusabire amahoro y ‘umutima n’ay’umubiri maze twibere mu gishura cyawe, kugirango tuzarusheho kukurata no kugusingiriza hamwe n’umwana wawe w’ikinege Yezu Kristu umukiza wacu. Komrza udusabire Mubyeyi. Amina.
Chantal NYIRANEZA
Duterimbere-media


text:
RUSIZI: Bakanguriwe kubungabunga umutekano mugihe cyo kwibuka abazize jenoside yakorewe abatutsi
Ibi byatangarijwe munama yahuje abaturage bo mu karere ka Rusizi umurenge wa Kamembe nyuma y’umuganda mu nama yabahuje aho banasabwe kujya bitabira ibikorwa bitandukanye bya Leta by’umwihariko bakazitabira gahunda ziteganijwe mu gihe cyo kwibuka ku nshuro ya 19 Jenoside yakorewe abatutsi muri Mata 1994. babisabwe n’abayobozi batandukanye mu nama yabahuje n’inzego zitandukanye z’ubuyobozi nyuma y’umuganda. Abaturage kandi bakanguriwe guhorana isuku hose ari nayo Ibikorwa by’umuganda by’ibanze ho batema ibihuru byari ku mihanda yo mu mujyi w’akarere ka rusizi banasibura inzira z’amazi.
Uyu muganda wari witabiriwe n’abaturage bo mu nzego zitandukanye zikorera mu karere ka Rusizi, abikorera imizigo, abatwara abagenzi kuri za moto , abakozi mu nzego z’ubuyobozi ndetse n’ingabo z’igihugu nka  (RDF), ibikorwa byawo mu mujyi w’akarere ka rusizi byibanze ku isuku, batema ibihuru bikikije imihanda, gusibura inzira z’amazi aho zitameze neza no gutunganya imihanda y’imigenderano. Tchombe ni umwe mu baturage twasanze mu kagari ka kamashangi ,yadutangarije ko bamaze gusobanukirwa n’ibyiza by’umuganda bityo asaba abaturage kujya bawitabira.
Mu yindi mirenge y’akarere ka Rusizi icyo gikorwa kibanze ku gusukura inzibutso, impamvu ubuyobozi bw’akarere bwahisemo ko abaturage batuye umujyi bo bakora ibikorwa by’isuku yo ku muhanda, umuyobozi wungirije ushinzwe ubukungu, Imari n’iterambere Habyarimana marcel adutangariza ko ibyo bigendanye  n’ igihe cy’imvura turimo bityo ibihuru bikaba ari byinsi hirya no hino. yanavuze kandi ko banifuza ko igikorwa cyo kwibuka ku nshuro ya 19 cyatangira umujyi ukeye.
Nubwo isuku ikomeje gushyirwaho ingufu n’ubuyobozi ariko, ngo iracyari nke muri uyu mujyi bityo buri wese agasabwa kuyigira iye, ibi babitangarijwe n’umukuru w’ingabo mu turere twa Nyamasheke na Rusizi General Karamba Charles nyuma y’umuganda mu nama yabahuje n’abari bawitabiriye, akaba yanabasabye kujya bitabira ibikorwa bitandukanye bya Leta banibungabungira umutekano . Muri iyi nama kandi ubuyobozi bw’akarere bukaba bwaboneyeho kwibutsa abaturage kuzitabira gahunda zose ziteguye mu gihe cyo kwibuka twitegura kwinjiramo baharanira kwigira nk’uko insanganya matsiko ibivuga bakanirinda icyahungabanya umutekano muri ibi bihe dore ko hari benshi baba bifuza gukora mu nkovu z’abanyarwanda.
Aho watambukaga hose mu mujyi w’akarere ka rusizi no mu nkengero zawo wabonaga abaturage bashishikariye gukora isuku, basibura imihanda, imiferege itwara amazi, guharura ibyatsi byo mu muhanda no gutema ibihuru bikikije ingo.
Â
Â


text:
Umushumba mukuwa w’Itorero rya Zion Temple ku isi apôtre Dr Paul Gitwaza yakoze impinduka mu bashumba bayoboraga Zion Temple muri za Paruwasi zitandukanye aho Pasiteri Sebineza wayoboraga Zion Temple Rusizi yajyanwe gutangiza Itorero i Nyamagabe, Pasiteri Alexis wayoboraga Zion Temple Gisenyi ajyanwa muri Paruwasi ya Kibagabaga asimbuzwa Pasiteri Milinganyo Blaise.
Izi mpinduka zakozwe mu gitondo cyo kuri iki Cyumweru tariki 18 Werurwe 2018, kikaba cyayobowe na apôtre Dr Paul Gitwaza, umushumba mukuru wa Zion Temple ku isi.
Mu gutangiza umuhango wo kwimika aba bashumba wabereye mu rusengero rwa Zion Temple Rusizi, apôtre Gitwaza yavuze ko ibisarurwa ari byinshi hakaba hakenewe abasaruzi, ikaba ari yo mpamvu ashyizeho abandi bashumba kugirango bakomeze kwagura umurimo wo gusarura.
Yagize ati: “Yesu aravuga ngo imyaka ni myinshi ireze, ibisarurwa ni byinshi ariko abasaruzi ni bake, ni yo mpamvu uyu munsi tugiye gukomeza kwagura abasaruzi mu nzu y’Imana bazadufasha kwagura umurimo w’Imana.”
Yakomeje avuga ko mu Karere ka Nyamagabe hakenewe umuntu ufite imbaraga zo gusarura ahereye ku busa kuko nta Zion Temple itarahashimnga imizi, ahita avuga ko Pasiteri Sebineza Salomon Felix ari we uzajya kuhayobora.
Ati: “…Mu bice bya Nyamagabe nta murimo tuhafite kandi hakenewe ibisarurwa. Twasabye Pasiteri Sebineza kujyayo hamwe n’umudamu we kugirango bajye kubyutsa igicaniro i Nyamagabe. Uyu ni umunsi we wa nyuma wo kubasezera. Bakoze umurimo mwiza imyaka icumi, yatangiriye ku busa ariko ahasize ikintu. Kubera izo mbaraga, kubera ubwo bumenyi tumusabye kongera gutangirira ku busa kugirango yagure umurimo w’Imana. Ni umushumba wanyu muramukunda ariko Imana iramukunda cyane kubarusha, byabaye ngombwa ko umwuka wera amujyana hariya.”
Bitaho Gideon n’umufasha we Mutirabura Esther ni bo bagiye kuyobora Zion Temple Rusizi bakazaba bungirijwe n’abandi bari basanzwe bakorana na Sebineza Salomon Felix.
Gitwaza yavuze ko Imana ari yo yamweretse Bitaho Gideon n’umufasha we Mutirabura Esther ngo babashe kuyobora itorero rya Zion Temple Rusizi
Apôtre Dr Paul Gitwaza yavuze ko Pasiteri Alexis wayoboraga Zion Temple Gisenyi (Mu Karere ka Rubavu) na we yimuriwe muri Paruwasi ya Zion Temple Kibagabaga mu Mujyi wa Kigali, akazasimburwa na Pasiteri Milinganyo Blaise.
Ati:“Turabasaba ngo mubyihanganire abakirisitu bacu ba Gisenyi, Ndabizi ko mwamukundaga kundusha ariko umwuka wera arabakunda kandi azakomeza kubana namwe, Hari undi tugiye kubaha uzabayobora yitwa Milinganyo Blaise n’umugore we Appoline.”
Uretse izi Mpinduka zakozwe mu buyobozi bwa za Paruwase zo mu Rwanda, hari n’abandi bayobora Zion Temple i Bukavu na bo bahinduriwe za Paruwasi na bo bakaba basengewe.
Apôtre Paul Gitwaza yasengeye abahawe inshingano abibutsa ko inshingano bahwe ari iz’umwuka abasaba na bo kuzikora neza nk’abanyamwuka. Yahamije ko basuzumwe bagasangwa bashyitse.
Yasabye kandi abakirisitu kumvira abayobozi bashya kugirango bakore inshingano zabo batagononwa, yababwiye ko Imana ari yo yashyizeho abo bayobozi abasaba kubitaho no kububaha cyane. Ati: “Pasiteri ntazicwe n’inzara kandi mwejeje, muzamufashe kwishyura amafaranga y’ishuri,…Muzabafashe mu bushobozi bwanyu kandi muzabikore mutitomba.”
Ibi bikorwa byo guha inshingano abashumba bashya byajyanye no gutaha urusengero rwa Zion Temple Rusizi rumaze iminsi rukorwamo amavugurura ndetse no kwizihiza isabukuru y’imyaka icumi Zion Temple imaze igeze muri Rusizi.
Ibitekerezo
Harya uyu kuki we batamufunze? Ejo nejo ariko. Kanda hano umusubize
Mu Rwanda,hamaze kuba ba Apotres benshi,barimo n'abagore.Urugero,Apotre Mignonne. Nubwo bafite abayoboke benshi,nta kintu na kimwe kerekana ko ari Apotres nyakuri. Ibyo bakora,bitandukanye cyane n'ibyo Apotres ba Yesu bakoraga.Ndatanga ingero nibuze 5: Apotres ba Yesu,bagendaga bazura abantu,bakiza abantu bamugaye,etc...Nta na rimwe baryaga amafaranga y'abayoboke. Barakoraga bakitunga,urugero Apotre PAWULO (Ibyakozwe 20:33).Iyo wabahaga amafranga,barakubwiraga ngo "uragapfana n'ayo mafaranga yawe" (Ibyakozwe 8:18-20). Birirwaga mu nzira babwiriza.Naho abiyita Apotres uyu munsi,bibera muli shuguri zo gushaka amafaranga nk'abandi bose.Bakagura za V8,abagore babo bakajya kubyarira I Burayi na Amerika.Imana yanga abantu bose bakunda ibyisi (1 Yohana 2:15-17). Kanda hano umusubize
Imana ihe umushumba wacu Ap Dr Paul Gitwaza umugisha kuba yarayobowe ni umwuka W'imana. Kanda hano umusubize
Ndashimira Dr Apotre Gitwaza umuntu akomeje kwagura ibwami bw'Imana kwisi.Kenya ikenewemo Zion temple nibabishonoka Kanda hano umusubize